Lyme gaitza edo Lyme borreliosia gaixotasun infekzioso multisistemikoa da, Borrelia burgdorferi bakterioak eragindakoa, akainen bitartez transmititzen dena. Eritasunak larruazalari, nerbio-sistemari, bihotzari eta artikulazioei eraso egiten die. Infekzioa garaiz tratatzen ezpada, kroniko bihur daiteke, eta ondorio larriak eragin ditzake osasunean.\n“Eritema migrans”, Lyme gaitzaren lehenbiziko sintoma, handituz eta argituz doan eraztun itxurako lesio gorriska da. Ez da mingarria eta bere kasa ere desagertzen da.\ninfektologia, dermatologia, neurologia\nBorrelia burgdorferi (en)\neritema migrans kronikoa, nekea, buruko mina, artralgia, mialgia, faszikulazioa, parestesia, bertigoa, bihotzeko arritmia, min neuropatiko kronikoa, sukarra, neuritisa, meningitisa, meningo-entzefalitisa, miokarditisa, artritisa, entzefalomielitisa\nakain bidezko transmisio, Ixodes pacificus (en)\nIxodes scapularis (en)\nwestern blot (en) , Miaketa fisiko, ELISA, ziztada lunbar\nzeftriaxona, zefuroxima, amoxizilina, doxiziklina eta Azitromizina\nDOID:11729 eta DOID:11729\nGaixotasunaren lehenengo kasuak 1975ean agertu ziren AEBetako Old Lyme herrian, eskola batean, artritis izurrite bat umeen artean zabaldu zenean, eta bakterio eragilea 1982. urtean isolatu zen. Geroztik, Ameriketan ez ezik, Europan eta Asian ere azaldu da gaitza, eta gaur egun AEBetan bektoreen bidez transmititzen den eritasunik garrantzitsuena bihurtu da (10.000 gaixo inguru urtean).\nIxodes generoko lakastak dira gaitzaren bektoreak (Europan Ixodes ricinus batez ere), Borrelia patogenoa eramaten baitute, eta ausiki egiterakoan gizakia infektatzen. Maiatza eta iraila bitarteko hilabeteetan sarriago hartzen da infekzioa, batez ere nekazaritza-arloan eta mendiko txangoetan. Beraz, naturarekin loturiko hobbiak (mendiko txangoak, ehiza, etab.) eta lanbideak (abeltzaintza, basozaintza, erlezaintza, etab.) gaixotasunaren arrisku-faktoreak dira.\n6 Lyme gaitza etxabereetan\nLyme gaitzak AEBetan lehen aldiz deskribatu zeneko herriari zor dio izena. Izan ere, 1975ean AEBetako ekialdeko Connecticut estatuko Old Lyme herriko umeen artean artritis-epidemia gertatu zen. Zenbait umeren amek arazoa osasun agintariei jakinarazi zieten. Horren ostean egindako ikerketak Ixodes generoko kaparrek eragindako infekzioa izan zitekeela ondorioztatu zuen, gaixotasunaren hedapena kaparrenarekin bat zetorrelako. Ikerketek aurrera egin zuten eta 1982an kaparrotan mikroorganismo bat aurkitu zuten; Borrelia burgdorferi izenez bataiatu zen bakterioa, aurkikuntzan parte hartu zuen Willy Burgdorfer doktorearen omenez. Gero, gaixotasunak jotako gaixoek mikroorganismo honen aurkako antigorputzak zituztela frogatu zen eta hauek gaixo batzuen odol eta likido zefalorrakideotik isolatu ahal izan ziren.\nHala ere, Europan XX. mendearen hasieratik ezagunak ziren gaixotasun honen agerpen klinikoak, bere kausak ezagutu baino urte asko lehenago. 1909an, Afzelius suediar dermatologoak “eritema migrans” deituriko azaleko lesioa deskribatu zuen. Frantzian, 1922an Garin eta Bujadoux-ek “eritema migrans”-i loturiko arazo neurologikoak deskribatu zituzten. Gero, 1941-1944 urteen artean, Bannwarth alemanak larruazal-lesio eta kaparraren ausiki osteko aldaketa neurologiko gehiago ikusi zuen. Kaparraren ausikiaren ostean agertutako anomalia neurologikoak gero eta sarriagoak eta ezagunagoak izan ziren erdialdeko eta iparraldeko Europan. Honela, arazo-mota hau Alemania, Suitza, Austria, Suedia, Finlandia eta Frantzian, besteak beste, arrunta bilakatu zen. AEBetan agente kausala aurkitzean, Europan arazo hauek sortzen zituen berbera zela frogatu ahal izan zen.\nEspainian “eritema migrans”-a 1977an deskribatu zuten Uruñuela eta Diaz dermatologoek. Agente kausala ezagutu ostean, 1987az geroztik, Euskal Herriko zenbait lekutan gaixotasun honen pazienteak deskribatzen hasi ziren. García-Moncó doktorearen ikerketa-taldeak isolatu zuen bakterio hau lehenbizikoz Kantabrian hartutako kaparretik. Gaixotasun honekiko interesak gora egin du azken urteotan eta gaur egun kaparrek kutsaturiko gaixotasunik sarriena da. Hain zuzen ere, Euskal Herrian zenbait kasu kliniko diagnostikatu dira jadanik.\nLyme gaitzaren sintomak\nInfekzioa kaparraren ausikiaren ostean hasten da. Egun batzuk geroago gaixotasun honen ezaugarria den larruazal-lesioa (“eritema migrans”) ager daiteke, eta gripearen antzeko sintoma orokorrekin elkartu (sukarra, nekea, min osteomuskularra, etab.). Eritema handituz eta argituz doan eraztun itxurako lesio gorriska da. Haren neurria 2 eta 50 cm bitartekoa da. Ez da mingarria eta desagertu egin ohi da, baita tratamendurik gabe ere, hilabete bat edo biren buruan.\nAusikitik 3-4 astetara, konplikazioak ager daitezke nerbio-sisteman edo bihotzean. Azken hauek dira, hain zuzen, Europan XX. mendearen hasieratik deskribatu zirenak. Meningitis linfozitarioa ager daiteke, sukarra, buruko mina, garondoko gogordura eta okadak izanik sintoma nagusiak. Likido zefalorrakideoa (bizkarrezur-muina eta burmuina bustitzen duena) ateratzeko ziztada lunbarra egiten denean, hanturazko zelulak (linfozitoak) ikus daitezke proteina-gorakada bati loturik, hau guztia meninge-hantura gertatu deneko seinale izanik. Meningitis hau aurpegiko paralisiari loturik joan daiteke, eta gorputz-adarreko minari ere bai, gorputz-adar hauen nerbio-erroen hanturagatik (erradikulitis). Agerpen kliniko hauek Garin-Bujadoux-Bannwarth sindromea izena dute, bere aurkitzaileen omenez. Bihotzari erasotzen dionean nerbio kinadaren transmisioan arazo bat agertzen da, behin-behineko taupada-markagailua behar duen blokeo aurikulobentrikularraz ezagutzen den berbera.\nKaparraren ausikiaren osteko hilabete edo urte batzuetan, artikulazio handiei (belauna, orkatila) erasotzen dien artikulazio-hantura (artritis), kasu batzuetan kronikoa, ager daiteke. Gainera arazo neurologiko kronikoak izan daitezke, esaterako nerbio periferikoen lesioa (polineuropatia) eta burmuineko lesioa (ibilera eta portaeraren aldaketak, etab.).\nLyme gaizaren sintomak beste gaixotasun askoren antzekoak dira. Lakastaren ausikia edota “eritema migrans”-a hauteman badira diagnostikoa errazagoa da. Proba serologikoen bitartez egiaztatu ohi da: proba horietan bakterioen aurkako antigorputzak bilatzen dira gaixoaren odolean (ELISA eta Western Blot proben bidez). Proba serologiko hauek ez dira fidagarriak izaten gaixotasunaren hasieran, une horietan antigorputzak gutxi eta atzematen zailak direlako. Bakterioaren kultiboa ez da oso baliagarria, gaixo askoren laginetan ez baita lortzen patogenoaren hazkuntza laborategian. Beti ere, tratamendu zailagoa duten fase berantiarretara iritsi beharrik ez izateko, garrantzitsua da ahal den lasterren neurriko diagnostikoa egitea eta tratamendu egokia ezartzea.\nHasierako faseetan (“eritema migrans”) doxiziklina, amoxizilina edo azitromizina antibiotikoak erabiltzen dira, eta fase berantiarretan bena barneko antibiotikoak (penizilina edo zeftriaxona).\nLakasta matxarda batzuekin kentzeko modu egokia.\nAusikiaren arriskua handiagoa da, beren lanbide edo zaletasunengatik, naturarekin lotura duten pertsonengan. Horrela, artzain, nekazari, basozain, perretxiko-biltzaile, mendizale eta mendietako jolasguneetan eguna igarotzen duten familiek kaparren ausikiaren biktima izateko arriskua dute eta. Hezetasun erlatibo altua atxikitzen duen landaredi zerratuak maite dituzte akainek. Baso eta sastrakadietan izan daitezke ugariak, beti ere mikroklima egokia sortzen duen zuhaixka-formako landaredia baldin bada (iratze arrunta, txilarrak eta ote zuria). Urte osoan indarrean irauten dute, baina bereziki udaberri eta udako hilabeteetako egun eguzkitsuetan.\nAusikia saihesteko, praka luze edo galtzerdi altuak janztea komeni da; hala ere, akainak arropetatik igo ahal dira eta larruazalean itsatsi. Horregatik, mendirako txango baten ondoren, ibili garen tokiak lehen aipaturiko ezaugarriak baditu, neurririk zuzenena larruazala eta jantziak arakatzea da kaparren bila. Argitaratutako ikerlanen arabera, kaparrak gaixotasuna kutsatzeko 24 eta 48 ordu bitartean egon behar du larruazalari loturik, horregatik lehenbailehen kentzeko garrantzia. Lakasta zenbat eta denbora gehiago egon den elikatzen orduan eta gaixotzeko arrisku gehiago dago.\nKapar bat kentzeko modurik onena, matxarda batzuekin larruazaletik ahalik eta hurbilen eutsi eta modu iraunkorrean norabide berean kanporantz erakartzea da, osorik ateratzen saiatuz, hau da, larruazalean sartzen duen bere ahoaldea (hipostoma) barruan utzi gabe. Lakastak kentzeko, alkohola, olioa, gasolina edo bestelako substantziaz busti edo zigarroaz erretzeko herri-ohiturak ez dira gomendagarriak, zeren eta erantzun gisa, kaparrak bakterioak dauden hesteko edukia injekta diezaioke bere biktimari, gaixotasunaren kutsadura erraztuz.\nLyme gaitza etxabereetanAldatu\nGizakiarengan diagnostikaturiko kasuez gain, zenbait animalia espezietan Borrelia burgdorferi dagoela baieztatu da. Hala ere, infekzio horrek ez du esan nahi gaixotasuna nahitaez agertuko denik. Gaixotasuna ondo finkatua duten animaliei buruzko ikerketetan giza gaixotasunaren pareko sintomak deskribatu dira.\nTxakurretan, esaterako, anorexia, sukarra, indargabetzea, gihar eta artikulazioetako minak, herrentasuna, artikulazioetako beroa eta hantura, eta aurreragoko estadioetan, artritis, miocarditis, giltzurrunetako asaldura eta portaeraren aldaketak azaltzen dira. Zaldietan, gogoaren beheraldia, anorexia eta argaltzea, sukarra, artikulazioetako mina eta hantura eta herrentasunak. Behietan, kasu batzuetan abortuak eta esne-ekoizpena gutxitzeaz gainera, sintomatologia bera deskribatu da. Ardietan, artritisarekin baino ez da lotu.\n↑ Lyme gaixotasuna. a-lyme.org Noiz kontsultatua: 2019-11-14.\n↑ a b c d e f g h i j k l m n Anda, Pedro; Barral, Marta; García-Moncó, J. Carlos eta Garcia-Pérez, Ana. Lymeko gaixotasuna. Kaparrek kutsaturiko infekzio-gaixotasuna. Elhuyar aldizkaria, 130. zenbakia, 1998/04/01, CC-BY-SA-3.0, aldizkaria.elhuyar.eus Noiz kontsultatua: 2019-11-14.\n↑ Rodríguez Arranz, C.. Enfermedades transmitidas por garrapatas en pediatría. aepap.org Noiz kontsultatua: 2019-11-15.\n↑ Wright, W.F., Riedel, D.J., Talwani, R., Gilliam, B.L.. Diagnosis and Management of Lyme Disease. American Family Physician. 85 (11): 1086–1093, aafp.org Noiz kontsultatua: 2019-11-15.\nLyme Gaixotasunaren Euskal Herriko Elkartea, a-lyme.org\nLartzanguren, Edu Zomorroaren gaitz mozorroa, Berria egunkaria, 2017/05/26, berria.eus\nAnda, Pedro; Barral, Marta; García-Moncó, J. Carlos eta Garcia-Pérez, Ana Lymeko gaixotasuna. Kaparrek kutsaturiko infekzio-gaixotasuna, Elhuyar aldizkaria, 130. zenbakia, 1998/04/01, aldizkaria.elhuyar.eus\nLakastaren ausiki gaitza, Iparraldeko Hitza, 2016/07/08, iparraldekohitza.eus\nAzken aldaketa 25 ekaina 2021(e)an, 18:53(e)tan\nOrriaren azken aldaketa: 25 ekaina 2021, 18:53.


Berotasun eta distira artean, ikusgai bikaina — dantzan.eus\nHemen zaude: Hasiera › Hemeroteka › Berotasun eta distira artean, ikusgai bikaina\nBerotasun eta distira artean, ikusgai bikaina\n‘Peirot Ürrüti’ pastorala\nBero egiten zuen bai Altzürüküko pastoralaren soroan, baina honek ez zuen eragotzi Euskal Herriko alde guztietatik etorritako 3.500 ikusliar baino gehiago bildu zitezen, Arbailletako herri honek igandean eman zuen Ürrüti Jauregiko Peirot pastoralaren bizitzerat. Ezen, pastoral bat ikusten edo gozatzen baino gehiago, bizitzen baita. Hala da behintzat zuberotarren kontutik, hitzetan eta are gutxiago idatzietan azaltzea zaila den mirari antzeko bat gertatzen baita, aktoreen sarrerako martxatik enkanteen azken txanparaino nabaritu daitekeena.\nBerria aspaldi zabaldua zen jantzi oso distiratsuak ikusgai izango zirela pastoral honetan baina entzutea txiki geratu da ikusliar gehienentzat, Altzürüküko 130 aktoreak taulada gainean lerrokatu zein tartekatu zirelarik ikusgarriak iraun zuen hiru orduetan zehar. Erramun Garzia Zabalegi Errenteriako josleak eta Altzürüküko emakume dendariek, merezitako goresmen eta txaloak jaso zituzten egindako lan eskergarengatik.\nIkusgarriaren hasieran gertatu ziren hiru argi-indar etenaldiek ez zuten aktoreengan eragin txarrik izan . Oso bikain aritu ziren bai kiristi zein türk taldetakoak. Emazkume türken ateraldi tarrapatatsuak berebiziko arrakasta izan zuen, aupada eta txalo zaparradetan.\nIkuskizun denboran zein ere honen ostean jendeak egin zituen aipamenetan, dantzarien ateraldiak goretsiak izan ziren. Altzürükün betidanik egon da dantzari talde ona eta hau guztiz agerian egon zen, bai Satanak oholtza gainera irten ziren aldi oro, nola eta Hagaze dantza eman zen unean. Belaunaldi ezberdinetako hogeita bost dantzari —eta ez hamabost soilik, aurreko artikulu batean esan genuenez— taularatu ziren Jean-Pierra Rekalt Altabe errejentak moldatutako koreografia batean eta Niko Etxartek paratu zituen kantu baten hitzetan, jendea liluraz beteta utzi zuen agerraldi batentzako.\nPierra Jaragoien, Süjet dotorea\nPeirot Ürrüti antzezten zuen Pierra Jaragoien Süjetaren boz oso ederrak eta neurriko jokoak ere aipamen laudagarririk izan zuen. Zuberoan esan ohi denez, Pierra Jaragoien Süjet propia —dotorea— izan zen, bai bertsetak bakarrik ematean zein ere pastoralean emazte bilakatuko zion Melanie Bengotxearekin batera kantuz aritzean. Pastoraleko bederatzi abestietan bat bereiztea ez da egoki baina esan daiteke, halere, Niko Etxartek eta Maddi Bengotxeak abestu zuten Ürrütiako Anderea kantuak zirrara berezia eragin zuela.\nFrantziak bere sareetan harrapatutako herrien hizkuntzendako —euskara barne— kaltegarri izan zen Villers Cotteretseko ordenantza gogorarazten zuen 16. jelkalditik landa eman zen Ama Mintzoa izenekoak esperantza mezu bat zabaltzen zuen, hots, zokoraketa itzela jasan arren, gure hizkuntzak etorkizunik baduela. Frantsesaren nagusitasuna aldarrikatzen zuten türken esaldiek zistu zaparradak jaso zituzten eta txalo beroak Ama Mintzoaren hitzek.\nPastoral bateko historiaren irakaspenak ondorioztatzen dituen Azken Perediküaren hitzek ere oihartzunik izan zuten jendearengan. Hauek gogorarazten zuten Peirot Ürrüti Atzürüko semea Frantziako erregearen zerbitzuko jarri bazen ere, euskal herritarraren izaera ez zaiola ukatzen ahal. Hala, bertset batek ziolarik «Gizon güziek bezala / bere bizi ürratetan / Peirotek egin haütüak / denak ez ziren on izan», beste batek, aldiz, honela egiten zion oihartzun: «Bena hala da historia / zorionez aldakorra / eta gure eskü baratzen da / gü ez gitean izorra».\nAgerraldia amaitu eta, beste une hunkigarri bat egon zen, eskertzeak emateko orduan, Lucien Afios soinu egileen zuzendariari pastoral makila bat eskaini ziotelarik egindako lan handiaren mesederako. Hamabi urtez pastoraleko soinularien buru egon ondoren, azken pastorala du aurtengoa Lucien Afiosek. Liginaga-Astüeko musikariak pastoralari ekarri dion ondasuna nolabait neurtzeko, nahikoa da jakitea hogei bat airez gora ondu dituela urte horietan eta aurtengoan ere berri baten oparia egin digula.\nAzkenik esan, pastoralaren oholtza gainean muneinak dantza emateko ohorea Idauze-Mendiko herritarrei tokatu zaiela, antxerak edo enkanteak irabazita, 1.450 euroren truke.


Espazio publikoen kudeaketarako formula berriak aztergai izango dira "Eltziari eragiten" jardunaldietan — Berbia\nEspazio publikoen kudeaketarako formula berriak aztergai izango dira "Eltziari eragiten" jardunaldietan\nBertako nahiz kanpoko esperientziak tartekatuko dira ostiral eta larunbatean Eltzian\nLehenengo egunean Eltzia bezalako beste proiektu batzuk ezagutzeko aukera izango da bi foro ezberdinetan. Goizean, lan tailerra egingo da tokiko administrazioetako politikari eta teknikariekin. Administrazioaren ikuspegitik espazio publikoen kudeaketa partekatuan sortzen diren zalantzak, zailtasunak eta aukerak eztabaidatuko dira. 11:00tan hasiko den saiora Eltziaz galdezka udalera jo edota Eltzia eratzeko prozesuan erreferente izan ziren toki administrazioetako ordezkariak gonbidatu dira zuzenean. 20ren bat ordezkari elkartzea espero da.\nArratsaldean berriz, Eltziaren antzeko beste esperientzia batzuk ezagutzeko aukera egongo da, herritar guztiei irekitako saioan. Azken orduko aldaketa bat egon da, Zaragozatik etortzekoa zen ordezkaritzak ezin etorria adierazi duelako. Horien ordez Madrilgo Arganzuela distritoko EVA Arganzuela ekimena ezagutu ahal izango da. Baita aurrez iragarri ziren Getxoko Bentaranoa, Iruñeako Plazara eta Bartzelonako Can Batlló, eta noski, Eltzia. Arratsaldeko jarduna 18:00tan hasiko da eta irekia da, interesa duen herritar ororentzat. Dena den, eta lekua gertatzeko, izena ematea gomendatzen da. Horretarako, udaletxera deituta Onintza Andresekin, Partaidetza teknikariarekin berba egin behar da.\nLarunbatean Eltziako ateak parez pare irekiko dira eraikina bera eta bertan diharduten herriko 25 taldeen lana ezagutzera emateko. Eltziakideek gidatutako bisita egingo da 11:00tan hasita. Bestetik, eta modu paraleloan, Eltziako erabiltzaileek barnera begirako hausnarketa egingo dute egun hutsik dagoen Topagunea espazioak izan beharko lukeen funtzioa eta itxurari buruzko gogoeta egiteko.\nEltzia eguna ospatuko da larunbatean. Goizeko ekintzen ondoren, trikipoteoa eta bazkaria izango dira. Bazkalosterako bertsolariak eta Herrixa dantzan saioa izango dira. Dantzaldi ludikoa 17:00ak inguruan hasi eta irekia izango da, bertaratu nahi duten guztientzat.


Sopelako Udala - Bidegorri berriaren obrak lizitatu dira\nZu hemen zaude: Hasiera Albisteak Bidegorri berriaren obrak lizitatu dira\nAzken eguneraketa: 2022eko urtarrilaren 07a\nSopelako Udalak Loroñoko behealdea lotuko duen bidegorri berriaren obrak egiteko kontratua lizitatu du, pasabidetik, Mendietarekin hasi eta Kurtzio pareraino joango dena. Guztira 221.270,96 euroko zenbatekoarekin, marraztutako trazadurak udalerriaren erditik zeharkatuko du, udaletxearen paretik, bi puntuak lotzeko.\nLan horiek markatutako helburuen barruan sartzen dira, desplazamendu horiek sustatzeko -bizikleta-sarea orain zentroraino iristen da- eta horrela, ibilgailuen zirkulazioa kanporatzen saiatzeko. Planteamendu honek bat egiten du Akilino Arriolaren erdi-onezkotzeko eta Ripatik doan saihesbide bat sortzeko proiektuarekin - aurrekontu-akordioetan sartuta dago- eta trafiko astun hori herrigunetik indar handiagoz kanporatzen saiatuko da, herriaren bihotza oinezkoentzako eremu atseginago bihurtzeko.\nBide berri hau Loroñora jaisten den erreiaren paraleloan egingo da, udaletxetik hurbilen dagoen galtzadaren zatian. Bide berriari irteera emateko, kendu egingo dira Akilino Arriolako lotuneraino doan lineako aparkalekuak. Bertan, irtenbide bera hartuko da -ibilgailuentzako trazadura pixka bat mugituko da- etxebizitzetatik gertu dauden aparkalekuekin, bidegorriak behar duen espazio hori irekitzeko eta bidegorriak jaitsierako erreitik hurbil jarraituko du une oro. Sipiriko bidegurutzean, bizikletek aurrera jarraituko dute pasabideraino, espaloian sortuko den bide batetik. Bide horrek kostalderaino eramango ditu eta bertan lehendik dagoen sarearekin lotuko dituzte.\nProiektu honek Uribe Kostako Mankomunitatearen apustuetako bat sendotzen du, sare handi bat sortu nahi baitu. Duela zortzi urte hasi ziren kanpoko sarea lantzen, berau osatzen duten herriak batzeko (Barrika, Berango, Gorliz, Lemoiz, Plentzia, Sopela eta Urduliz) eta orain helburua da barruan jardutea eguneroko eskaerei erantzuteko. Horrela, proiektu honekin, Udalak aurrerapauso garrantzitsua eman du iraunkortasunaren eta hiri-mugikortasunari dagokionez.


1928, Paris - Bolero bat euskaldunontzat\nBolero bat euskaldunontzat\nZiburuko lehen argietara ohitzeko astirik gabe eraman zuten Parisera hiru hilabeteko haurra aitaren lantoki berria zela-eta. Aita, Joseph Ravel, suitzarra zen, asmatzailea eta tren-ingeniari ona. Ama Marie Deluarte deitzen zen, eta euskalduna zuen, Donibane-Lohizunekoa. Horrela, Lapurdiko kostaldeko urdinkara ninietan eta sustraiak arrastaka heldu zen Parisera iragan mendearen azken laurdenean Maurice Ravel.\nGazterik hasi zen musikarekin harremanetan. Hamahiru urte zituenekoak ditu lehen piezak, gauza finak, minuetoak, Grieg-en eta Schumann-en gaiak pianorako egokituak. Kontserbatorioan lehenik eta Gabriel Fauré-ren eskoletan geroxeago, espresabide berrietara zabaldu gogo du. Ordukoa du Wagner, Chabrier edota Satie-ren lanekiko duen zor handia. Garaiotan ezagutu zuen eskola errusiarraren emana. Literaturan, oso maiteak izan ditu beti Baudelaire, Poe, Mallarmé... akademizismo hutsetik haratago mende berriari zabaltzen zaizkion joera artistiko oro.\nEta ezagun du. Hautatu duen esperimentazio bideagatik ez diote inoiz kontserbatorioko Roma Saria eman. Bere lanei ezartzen dizkien tituluak ere, poetikotasun ezin ezkutatuzkoak dira: "Manteau de fleurs: Toutes les fleurs de mon jardin sont roses", "La flûte enchantée: L'ombre est douce et ton maître dort", "L'indifférent: tes yeux sont doux comme ceux d'une fille", "Oiseaux tristes", "Une barque sur l'océan"... nola esan, iraultza estetiko bat da Ravelek musika garaikideari dakarkiona.\nGerla Handia lehertzen denerako, Maurice Ravel bada nor Frantzian. Modernismoak Europako arte joera interesgarrienekin lotu du. Paris jo duten Errusiako balletek begimintzak gozatzen dizkiote. Hala egin da Diaghilev-en adiskide. Ematen dituen lanen fintasunak Stravinski-k suitzar erloju batena dirudiela gogorarazten duela dioenean, berak aitagatik dela dio. Eta ez du oker ibili behar. Gerra ostean, gauza asko aldatu da Ravelen bizitzan. Disenteriaz gaixo, amaren heriotzak jota, Debussy hil ondoren Frantziako lehen musikari gisa hartu izan dena bere obra nagusia egiten ari da. Publikoak ondo gogoan du "La valse", melodia hotz, jolas geometriko hura, orain arte inon egin den balsik fin eta hauskorrena. 1928an, Espainia hegoaldera eginiko bidaia batean bolero bat dantzan ikusi duen emakume ijitoaren erritmoak durduzatu du. Gertaera horrek eman dio bide Ida Rubinstein dantzariarentzat piano eta orkestrarako "Bolero"-a konposatzeko. Bilduz, bilduz, melodia obsesiboak hipnotizatu egiten du entzulea. Jolasa da, baina zaina du agerian.\nMaurice Ravel bi pilotari-bikoteren artean, Ziburun omendu zuten egunean. Eta aitarengandik jolas mekanikoetarako jaidura eta suitzar erlojugileen artea jaso badu, modernista ororen ametsa, alegia, Paristik hegoaldera behatzeko aukera, Euskal Herriarekiko maitasuna hartu du amarengandik. Amaitu ez duen pieza bat ere eskaini nahi izan dio beti han den lurrari, "Zazpiak bat". Ia udaro hurreratzen da Donibane-Lohizunera. Pilotazale amorratua da, maite ditu euskal jaiak, eta amaren bularretik ikasitako hizkuntzan ere aritzen da inoiz. Lapurdin dela, euskaldun sentitzen da. Eugène Cools adiskideari Aita Donostiaren berri eman behar diola-eta, aberkide moduan aurkezten du, "compatriote", mugaren bi aldeetan direla euskaldunak agertu nahian euskaldunaz gutxi dakien bati: "Tu sais, nous avons deux patries". Bi aberri... ez da aurkezpen txarra. Bat ere ez edukitzearen adinakoa bada.


Ukua | Euskal-Herria.Org\nED50 30T X.629645, Y.4747960\nWGS84 42.871366 N, -1.414051 E.\nArtzi, Espotz, Nagore, Zuntzarren.\nKABILARTE trikuharria, Arbasamendi mendia, Oiartzabal mendia, Purisima Concepcion eliza, Espotz herria, San Martin eliza, San Juan Bautista eliza, Laxkar mendia.\nGandorraren ertza doi-doi ageri da basoaren gainean iparraldeko isurialdean. Ez dirudi mendizaleen arreta gehiegi erakartzen duenik, ez da nabari behintzat arrasto nabarmenik tontorraren bila. Tontorrean ezpela da nagusi lapiaz hautsiaren gainean eta arreta jarri beharra dago tontorra aurkitzeko, nahiko eremu laua baita. Handik Elkeren ikuspegi polita ezagutu daiteke. Larrogain eta Aintzioaren soslai bihurria ere ikusgarria da, zeharka ikusita ere, iparraldean, mendi kate berean.\n[ibilbide] Arbasamendi eta Maldandi-Azerizulo, by zuriain\n2012, Noviembre 18 - 00:59 — JAG\nOraingoan bai. Espoztik hegoaldera, pista zabala hartu eta bidegurutzean aurrera eskuineko pista zabaletik eta gero ezkerrera, edo bestela erdikotik (pista ere ez dena): leku berera heltzen da. Jarraitu hegoaldera pista zabaletik eta ezkerretik aurrera igotzen den lehen pistatik (belarrezkoa) ez sartu, aurrerago baizik (harri piloak ere badaude aurrerago). Ni lehenagokotik sartu nintzen eta oihan estiloko baso sastrakatsu sarri-sarri batetik egin behar izan nuen 100 bat metro (praka luzeak eta zira txanoduna jantzita: eskerrak, larrua bertan uzteko ere!). Gora heldutakoan ezkerrera berehala dago tontorra, berehala. Jon\n2012, Noviembre 25 - 20:03 — zuriain\nKaixo, Jag. Sentitzen dut zure mezua ikusi ez izana. Uste dut gaizki ulertu zenuela nire lehen mezua. Hura Arbasamendira joateko mezua zen, batez ere Ukua-Arbasamendi zeharkaldia zuzenean ez egiteko, biderik ez baitzegoen.\nPozten nau Azkenean Ukuara iritsi zinela ikusteak. Segi bizkor!\n2008, Abril 29 - 17:42 — zuriain\nUkuatik ekialdera, badago Arbasamendi izeneko mendi bat, 948m altuerakoa. Ederki ikusten da Espotz herrixkako pistatik. Mendiak itxura ederra dauka eta ez da zaila igotzeko... behar den tokitik joanez gero. Espotzetik hegoalderantz pista bat abiatzen da, Ukuara bidean. Berehala (herritik berrehun bat metrora)bitan banatzen da. Ezkerrekoa hartuko dugu, eta Ukuaren oinetatik joanen gara, altuera galduz gehienbat. Ukua eta Arbasamendiren arteko lepoa ikusiko dugu gure eskuinera. Handik suteen kontrako erreten bat jaitsi eta gure pistatik bat egiten du. Erretenetik igoko gara, hasieran leporaino eta gero Arbasamendiko gailur airosoraino. Ez saiatu Ukuatik zuzenean Arbasamendira joaten, erretena gora-behera gainaldea oso zikin baitago. Nik behintzat larrua utzi nuen bertan.\n2012, Noviembre 9 - 19:33 — JAG\nLehengoan saiatu nintzen Ukuara Espoztik joaten. Ez nuen lortu. Bidegurutze horretan aurrera (eskuinetik) jarraitu nuen eta gero ezkerretara igo leporaino. Tontorra bertan ikusten zen baina ez zegoen jarraitzerik. Gero atzera eta zuk diozun ezkerreko bidetik alturera galtzen. Baina ez nuen ikusi ez suaren kontrako erretenik ez biderik ez zidorrik ezta ezer ere, ez bazen ganaduak (edo zizazaleek?)zapaldutako sasibide batzuk, asko jota ehun bat metrora amaitzen zirenak. Jon\nIzen aldaketa: Peña Uroa -> Ukua\n2007, Abril 7 - 22:10 — inaxio\n"Mendi honen izena, bai dokumentazioan eta bai hangoen ahozko erabileran, Ukua da.\nEl nombre de este monte, tanto en el uso hablado local como en la documentación es Ukua."\n2008, Mayo 3 - 07:51 — negubat\nNi Lizoaingoa naiz ta aranan Ukua deitzen diote mendi oni.


Cornell Unibertsitatea - Wikipedia, entziklopedia askea.\nCornell Unibertsitatea Ivy League ospetsuaren zati den goi hezkuntzako erakunde akademiko bat da. Bere egoitza nagusia New Yorkeko Ithaca hirian dago. Beste egoitza batzuk New Yorken eta Katargo hiriburua den Dohan ditu. 2011n bere ikasle kopurua 13.931koa zen, Ivy Leagueko unibertsitateen artean ikasle gehien dituena delarik. Unibertsitaterik hoberenetakotzat hartzen da, munduko unibertsitaterik hoberenen rankingeko Top 15ean baitago.\nunibertsitate pribatua, land-grant university (en) , sun grant institution (en) , ikerketa-unibertsitatea eta private not-for-profit educational institution (en)\nIvy League, ORCID, Digital Library Federation (en) , IIIF Consortium (en) , Scholarly Publishing and Academic Resources Coalition (en) , Center for Research Libraries (en) , Coalition for Networked Information, Consortium of Social Science Associations (en) eta Shibboleth Consortium (en)\nCornell University Library (en) , Center for Advanced Human Resource Studies, Cornell University (en) , Weill Cornell Medicine (en) , Kavli Institute at Cornell for Nanoscale Science (en) , Cornell Laboratory of Atomic and Solid State Physics (en) , Cornell Lab of Ornithology (en) , Cornell Law School (en) , Cornell University College of Engineering (en) , Cornell University College of Agriculture and Life Sciences (en) , Cornell University College of Architecture, Art, and Planning (en) , Cornell University School of Industrial and Labor Relations (en) , Cornell University School of Hotel Administration (en) , Cornell University School of Continuing Education and Summer Sessions (en) , Cornell University College of Arts and Sciences (en) , Cornell University College of Veterinary Medicine (en) , Cornell University College of Human Ecology (en) , Cornell Institute for Social and Economic Research (en) eta Cornell University Press (en)\n11.062 (2020ko iraila)\n23.620 (2020ko iraila)\n42°26′56″N 76°28′43″W / 42.44889°N 76.47861°W / 42.44889; -76.47861\narXiv (en) , Schoellkopf Field (Cornell) (en) , Lynah Rink (en) eta Rand Hall (Cornell) (en)\n11.179.645.967 US$ (2020ko ekainaren 30a)\nEzra Cornell (en)\nAndrew Dickson White (en)\nCornell unibertsitatea Western Union ere sortu zuen Ezra Cornellek eta Andrew Dickson Whitek sortu zuten arraza edo erlijio ezberdintasunik gabe onartzen zituzten erakunde ez sektario misto bat bezala. Ameriketako Estatu Batuetako Gerra Zibilaren ondoren sortua, bere sortzaileek unibertsitateak ezagutzaren arlo guztietan irakastea eta ekarpenak egin zitzan saiatu ziren, zientzia tradizionaletatik hasi eta zientzia aplikatuetara. Garairako ez ohikoak ziren ideal hauek Ezrak unibertsitaterako 1865eko bere esaldi ospetsuan adieraziak izan ziren: "Pertsona orok hezkuntza edozein ikasketatan topatu ahal izango duen erakunde bat aurkitu nahi nuke". Unibertsitatea zazpi fakultate eta graduaurreko eskolatan eta graduondoko beste zazpitan banatua dago, euren programa akademikoak definitzeko erabateko autonomiarekin. XX. mendearen erdialdetik, unibertsitate hau bere baliabideak, campusa eta munduan duen eragina handitzen joan da.\nCornellek 255.000 ikasle ohi baino gehiago, Rhodes Bekadunaren 28 garaile eta ikasle edo irakasle bezala unibertsitatera afiliatutako 40 Nobel Saridun ditu. Cornellek AEBetako beste edozein unibertsitatek baino doktoretza lizentziadun gehiago sortzen ditu. Doktoretza baten jarraitzen duten bizi zientzien arloetan graduatu gehien ere sortzen ditu eta euren doktoretza estatubatuar erakundeetan jarraitzen duten graduatu gehien sortzen dituenen artean munduko laugarren postuan dago. Ikerketa funtsezko elementua da unibertsitatearen misioan. 2006an Cornellek 649 milioi $ gastatu zituen ikerketa eta garapenean. 2007an Cornellek AEBetako unibertsitateen artean bosgarren postuan egon zen funts bilketari dagokionez, ekarpen pribatuei dagokionez 406,2 milioi dolar bilduz.\nCornell Unibertsitatea 1865eko apirilak 27an sortu zen Senatuaren lege proiektu baten pean, honen bidez, New Yorkeko estatuak unibertsitateari lurrak ematen zizkiolarik. Ezra Cornell senatariak Ithacako bere etxaldea eskaini zuen egoitza bezala eta bere ondare pertsonaleko 500.000 dolar hasierako dohaintza bezala. Andrew Dickson White senatari eta hezitzaileak lehen presidente izatea onartu zuen. Hurrengo hiru urteetan Whitek lehen bi eraikinen eraikuntza gainbegiratu eta munduan zehar bidaiatu zuen ikasle eta irakasleak erakartzen.\nUnibertsitatea 1868ko urriak 7an inauguratua izan zen eta 412 gizon matrikulatu ziren hurrengo egunean. Bi urte beranduago, emakumezkoak onartu zituen ikasle bezala, Ivy Leagueko lehen unibertsitate mistoa izan zelarik.\nCornell izan zen Ekialde Urruneko egungo hizkuntzak irakatsi zituen lehen unibertsitatea. Cornellek eman zuen kazetaritzako lehen titulazioa, baita albaitaritza, ingeniaritza elektriko eta ingeniaritza industrialeko lehen doktoretzak ere. Cornellek ere, giza baliabideko eta ostatu administrazioko lehen eskolak ere ezarri zituen.\n2004an unibertsitateak Weill Cornell Medikuntza Eskola ireki zuen Katarren, AEBetatik kanpo irekitako lehen estatubatuar medikuntza eskola. India, Singapur eta Txinako erakunde garrantzitsuekin aliantzak sortzen jarraitzen du, eta nazioarteko lehen unibertsitatea dela dio. 2006an, Bill Gatesek, Bill eta Melinda Gates Fundazioaren bidez, 25 milioi dolarreko dohaintza egin zion unibertsitateari informatikarako eraikin berri bat eraikitzeko.\n(Ingelesez)Cornell Unibertsitateko webgune ofiziala\nAzken aldaketa 18 iraila 2021(e)an, 18:38(e)tan\nOrriaren azken aldaketa: 18 iraila 2021, 18:38.


Aviso legal y política de privacidad – BIGE\nBIGE, GURASOEN ELKARTE\nTitularra: BIGE, GURASOEN ELKARTEA\nHelbidea: Ronda 27 1º Ezk 48005 Bilbao (Bizkaia)\nE-posta helbidea: bige@bige.org\nKontaktu telefonoa: 944169360\nIdentifikazio Fiskaleko Zenbakia:V48157242\nBIGE, GURASOEN ELKARTEA www.bige.eus web guneak dituen eduki guztien jabea da (datu baseak, irudiak eta argazkiak, marrazkiak, grafikoak eta testu fitxategiak barne). Edukien hornitzailea ere izan daiteke horien jabea, lizentzia edo lagapenaren bitartez. Jabego intelektualaren nazioarteko nahiz estatuko arauek babesten dute, bereziki Jabego Intelektualaren Legearen Testu berreginaren kasuan (apirilaren 12ko 1/1996 Errege Dekretua). Erabiltzaileek www.bige.eus web gunearen edukiak aipatutako Legea, Morala, Ohitura Egokiak eta Ordena Publikoaren arabera erabiltzeko konpromisoa hartzen dute.\nErabiltzaileak ez du BIGE, GURASOEN ELKARTEAren edo hirugarrenen jabetza intelektuala edo industrialaren eskubideen kontrako jokabiderik erabiliko, horrekin beste inoren intimitate pertsonala edo familiarra edo bere irudia hausten edo urratzen badu edo moraltasunaren kontrakoa baldin bada. Erabiltzailea edonola ere kalterik gabe utziko du BIGE, GURASOEN ELKARTEA bere erabileraren ondorioz egindako edozein erreklamazioren aurrean, auzibidearen bitartez edo epaiketaz kanpo.\nwww.bige.eus web gunearen markak, errotuluak, zeinu bereizleak edo logoen jabetza BIGE, GURASOEN ELKARTEArena da eta behar den eran erregistratuta egongo dira. Web gunea egokiro erabiltzeko behar denaz kanpo, ezin da erabiltzailearen alde lagatakotzat hartu ustiapenaren bidezko eskubide bat ere.\nTestu, datu eta marrazki teknikoen jabetza BIGE, GURASOEN ELKARTEArena edo informazioa hornitu duten erakundeena da. Elementu horiek ezin ditu beste inork aldatu, kopiatu, eraldatu, bestelakotu, erreproduzitu, egokitu edo itzuli, eduki horren titularraren berariazko baimena eduki ezean. Testu, datu eta diseinu grafikoen erabilerak ez du esan nahi, inolaz ere, titulartasuna laga denik, edo ustiatu, erreproduzitu, hedatu, eraldatu, banatu edo helarazteko eskubidea bere alde utzi denik, web gunearen erabilera zilegiaz kanpo betiere.\nBIGE, GURASOEN ELKARTEAk adierazten du web gune horrek teknologia egokia duela sarbidea erraztu eta horren erabilera egiteko. Hala ere, BIGE, GURASOEN ELKARTEAk ez du bere gain hartzen zure sistema informatikoetan sortu daitekeen edozein arazo, horiek edozein bitartekoren bidez edo beste inork sartutako birusak edo bestelako elementu kaltegarriak egotearen ondorioz gertatu badira.\nwww.bige.eus web guneak ezin du eduki zehaztasun ezik, aipamen falta esanguratsurik, zehazgabetasunik edo errakuntzarik. BIGE, GURASOEN ELKARTEAk ez du bermatzen, inolaz ere, bere web gunean dauden datuen zinezkotasuna, zehaztasuna eta gaurkotasuna. Halaber, web gunera sartzen den erabiltzaileak BIGE, GURASOEN ELKARTEA edozein erantzukizunetik kanpo uzten du fidagarritasuna, erabilgarritasuna edo web gune honek sorrarazi ditzakeen itxaropen faltsuak direla medio. www.bige.eus web gunera sartzen den erabiltzaileak BIGE, GURASOEN ELKARTEA zeinahi erantzukizunetik kanpo uzten du, fidagarritasuna, erabilgarritasuna edo itxaropen faltsuak direla eta.\nBIGE, GURASOEN ELKARTEAk ez du inolako bermerik eskaintzen www.bige.eus web gunearen funtzionamendua edo bere edukiaren informazioa direla eta. Era berean, BIGE, GURASOEN ELKARTEA ez da web gunea erabiltzearen ondorioz sortu litekeen edonolako kalte-galeraren erantzulea izango. – BIGE, GURASOEN ELKARTEAk erantzukizun osoa salbuesten du web gunearen bitartez beste erakundeek eskainitako datuen edo informazioen zilegitasuna, edukia eta kalitatea direla eta.\nBIGE, GURASOEN ELKARTEA web gunearekin lotura bat sortu nahi duten bestelako web guneetako titularrek, bestetik, honako konpromisoa hartu behar dute: BIGE, GURASOEN ELKARTEAren logotipoa agertzen ez den beste web gune batekin loturarik ez sortzea. Halaber, ezin dute faltsua, zehazgabea, edo okerra den adierazpenik egin, horrekin huts eragiten badute, edo oro har, legearen aurkakoa bada.\nEra berean, www.bige.eus web gunearekin lotura bat sortu nahi duten bestelako web guneetako titularrek, honako edukia duten web guneetarako loturarik ez sortzeko konpromisoa hartu behar dute: izaera arrazista, xenofoboa, pornografikoa, edo terrorismoaren apologia eta, oro har, BIGE, GURASOEN ELKARTEAren izen ona edo irudia edonola kaltetu dezaketenak.\nwww.bige.eus web gunearekin lotura bat sortzeak ez du esan nahi halabeharrez [titularra adierazi] erakundeak merkataritzako harremanik duenik edo elkartuta dagoenik lotura egin duen web gunearen titularrarekin.\nHiperestekak atariaren orrialde nagusirako edo hasiera orrialderako sarbidea soilik erraztuko du. Ez da frame delakorik edo markorik sortuko web gunearekin. Ez da adierazpen faltsurik edo okerrik egingo BIGE, GURASOEN ELKARTEAri buruz. Ez da adierazi edo ulertarazi behar BIGE, GURASOEN ELKARTEAk lotura hori baimendu duela edo lotura ezarritako web gunearekin eskaini edo eskura jarritako zerbitzuak edonola ikuskatu edo bereganatu dituela.\nHiperesteka egoteak ez dakar inolaz ere BIGE, GURASOEN ELKARTEA eta ezarri duen enpresaren arteko harremanik, ezta bere edukien edo zerbitzuen onarpenik edo onespenik.\nwww.bige.eus web gunean hiperestekak egotearen helburua informazioa ematea da. Horregatik, BIGE, GURASOEN ELKARTEAk ez du bere gain hartzen ezta berariaz edo inplizituki inongo bermerik ematen ere aipatutako web gunean eskaintzen diren argibideen edota produktuen nahiz zerbitzuen inguruan: merkaturatzeko aukerak, egokitasuna, kalitatea, ezaugarriak, jatorria, merkaturaketa eta beste.\nwww.bige.eus lekuak cookiak erabiltzen ditu, Erabiltzaile batek Atariko web orri eta lekuetan nabigatzen duenean. Atariko leku eta orrietan erabiltzen diren cookiak ordenagailu zehatz bateko ordenagailuaren nabigatzailearekin erlazionatzen dira, soilik (Erabiltzaile anonimo bat), eta ez dute Erabiltzailearen izen-abizenik ematen. Cookiei esker, web guneak erregistratuta dauden Erabiltzaileen nabigatzaileak ezagutzen ditu, horiek lehen aldiz erregistratu direnetik aurrera, eta ez dute bisita bakoitzean erregistratu beharrik soilik eurei erreserbatutako leku eta zerbitzuetara sartzeko. Erabilitako cookiek ezin dute beste hornitzaile batzuek sortutako cookie artxiborik irakurri. Erabiltzaileak bere nabigatzailea konfiguratzeko aukera dauka pantailan kukiak jaso dituela ohartarzteko eta horrela bere disko gogorrean cookiak instalatzea eragozteko. Mesedez, zure nabigatzailearen jarraibide eta eskuliburuei erreparatu argibide gehiagotarako.\nAbenduaren 13ko 15/1999 Datu Pertsonalak Babesteko Lege Organikoan ezarritakoarekin bat etorriz, BIGE, GURASOEN ELKARTEAk tratatzen dituen datu pertsonalak egunean edukitzeko konpromisoa hartzen du.\nHalaber, eragindako pertsonak ikusi, zuzendu, ezabatu eta aurka egiteko eskubide zilegiak gauzatu ahal izango ditu Fitxategiaren Arduradunaren aurrean legean ezarritakoaren arabera. Horretarako, nahikoa du bere burua behar den eran identifikatzea eta fitxategiaren Arduradunarengana idatziz zuzentzea, hau da, BIGE, GURASOEN ELKARTEA. Bere helbidea honako hau da: Ronda 27 1, Bilbao (Bizkaia).


Hebrearrei 2 BHNT - Navarro-Labourdin Euskara\nHebrearrei 2 Navarro-Labourdin Euskara (BHNT)\n1. Halacotz behar dugu hobequi gogoa eman ençun vkan ditugun gaucetara, iragaitera vtzi eztitzagunçát.\n2. Ecen baldin Aingueruéz erran içan cen hitza fermu içan bada, eta transgressione eta desobedientia guciac recompensa bidezcoa recebitu vkan badu,\n3. Nolatan gu itzuriren guiaizquio baldin hain saluamendu handiaz conturic ezpadaguigu? cein lehenic Iaunaz beraz declaratzen hassiric, hura ençun vkan çutenéz confirmatu ican baitzaicu:\n4. Testimoniage rendatzen cerauelaric Iaincoac signoz eta miraculuz, eta verthute diuersez, eta Spiritu sainduaren distributionez bere vorondatearen araura,\n5. Ecen eztu Aingueruén suiet eguin ethorteco den mundua, ceinez minço baicara:\n6. Eta testificatu vkan du nombeit cembeitec, dioela, Cer da guiçoná, harçaz orhoit aicen? edo cer da guiçonaren semea, hura visita deçán?\n7. Eguin vkan duc hura chipichiago Aingueruäc baino: gloriaz eta ohorez coroatu vkan duc hura, eta ordenatu vkan duc hura eure escuezco obrén gaineco.\n8. Gauça guciac suiet eguin vkan dituc haren oinén azpico. Eta gauça guciac haren suiet eguin dituenaz gueroz, eztu deus vtzi haren suiet eztén: baina eztacussagu oraino gauça guciác haren suiet diradela.\n9. Baina Aingueruäc baino chipichiago eguin içan cena, ikusten dugu cein baita Iesus, bere herioco passioneagatic, gloriaz eta ohorez coroatu içan dela: Iaincoaren gratiaz guciacgatic herioa dasta leçançát.\n10. Ecen conuenable cen harc, ceinegatic baitirade gauça hauc gucioc, eta ceinez baitirade gauça hauc gucioc, anhitz haour gloriara eramaiten çuenaz gueroz, hayén saluamenduaren Princea afflictionez consecra leçan.\n11. Ecen bay sanctificaçalea, bay sanctificatzen diradenac, batganic dirade guciac, causa hunegatic ezta ahalque hayén anaye deitzera,\n12. Dioela, Denuntiaturen diraueat hire icena neure anayey, eta Eliçaren erdian laudaturen aut hi.\n13. Eta berriz, Ni fida içanen naiz hartan. Eta berriz, Huná ni eta Iaincoac niri eman drauzquidan haourrac.\n14. Ceren bada haourrac participant baitirade haraguian eta odolean, hura-ere halaber participant eguin içan da hetan beretan, herioaz deseguin leçançát herioaren iaurgoá çuena, cein baita deabrua:\n15. Eta deliura litzançát herioaren beldurrez, bere vici gucian sclabo içatera suiet ciraden guciac.\n16. Ecen segur eztitu Aingueruäc hartu vkan, baina Abrahamen hacia hartu vkan du.\n17. Halacotz behar cen gauça gucietan anayeac irudi licén, misericordioso licençát eta Sacrificadore subirano fidel Iaincoa baitharatco gaucetan, populuaren bekatuén pagamenduaren eguiteco.\n18. Ecen suffritu vkan duenaren gainean tentatu içanic tentatzen diradenén-ere aiutatzeco botheretsu da.\n‹ Hebrearrei 1\nHebrearrei 3 ›


Azalaren azpian – Oiartzo Ikastola\nOiartzo Batxilergoko Adierazpen Teknika Grafiko Plastikoetako ikasleek bigarren ebaluazioan eginiko proiektuaren izena da Azalaren Azpian, eta otsailaren 24tik 29ra, Xenpelar etxean izango da ikusgai.\nIkasleok egindako diseinuak erakutsiko dira. Arrabolak tuneatuz, graffitientzako hondo zuri-beltzen gainean sortuak dira, ondoren koloreetako sprayak eta tenperak erabilita.\nDiseinuez gain, erakusketa antolatu dute, eta horrek dakarren lan guztia egin, hots, prozesuaren bideoa, blog bat, muntaia, kartelak, eskuorriak, idatziak…\nProiektu honek balio izan die ikasleei barnean zeukatena ateratzeko, eta, gorabeherak izan dituzten arren, oro har oso ongi pasa dute eta lanaren emaitzarekin oso pozik daude denak. Espero dezagun orain ikusleek erakusketaz gozatzea.\nOtsaila 17, 2020 /by Editor\nTags: adierazpen teknikak, erakusketa\nTinta eta akuarelazko ikasleen lanak\nArtearen Historiako ikasleen aste berezia COVID-19: Eskolak etetea


Lluis Quilez zuzendariak Fantrobia Saria jasoko du - Deia\ndeia.eus 16.04.2021 | 16:52\nBILBO. Bartzelonan jaiotako Luis Quilez zuzendari, gidoilari eta ekoizleak Fantrobia Saria jasoko du genero fantastikoan egiten ari den lanagatik, goraka ari den figura bezala. Sari hau Bilboko Udalak antolatutako FANT - Bilboko Zinemaldi Fantastikoaren XXVII. edizioaren barruan entregatuko da.\nQuílez 2003an hasi zen bere ibilbide profesionala, "El siguiente"-rekin, fikziozko bere lehen film laburra zuzendari eta gidoilari gisa. Film labur horrek, bere karrera amaierako proiektu izan zena, nazioarteko 17 sari lortu zituen, besteak beste 2004ko Europako film labur fantastiko onenaren Méliès d'Argent saria. Geroago etorri ziren Sitgeseko Jaialdian estreinatu ziren eta nazioarteko hainbat jaialditan 96 sari lortu zituzten "Avatar" (2005) eta "Yanindara" film laburrak (2009). "Avatar"-rek, 2007an Akademiako Oscar sarietarako sailkatzea lortu zuen.\n2015. urtean estreinatu zen Tribecako zinemaldian bere fikziozko lehen film luzea zuzendari gisa, "Out of the Dark" (2015), eta, urte horretan bertan, ekoizle gisa hasi zen lanean, Bartzelonan egoitza duen Euphoria Productions sortuz. Ekoizle-zuzendari gisa egindako lehen lana "Graffiti" film laburra izan da. Sitgesen estreinatu eta saritu zuten nazioarteko 50 sari lortu baino lehen. Titulu horrekin, Quilez Goya 2017 sarietarako izendatu zuten eta FANTen 2016ko edizioan parte hartu zuen.\nAurtengo urtarrilean, bigarren film luzea estreinatu zuen, "Bajocero" izenekoa eta Netflix-ek ekoitzia. Ekintza-thriller honek, hilabete bakar batean, plataformako hizkuntza ez ingeleseko filmik ikusgarriena izatea lortu zuen.\nFANT 2021 JAIALDIA\nFANT– Bilboko Zinemaldi Fantastikoak 2021 honetan itzuliko da ohiko datetara, eta maiatzaren 7tik 16ra ospatuko du 27. edizioa.\n#BilbaoUdaberria2021 udal-ekimena diseinatuta dago Bilboko herritar guztiek aisia- eta kultura-planak izan ditzaten udaberriko hilabete hauetan, betiere higiene- eta osasun-berme guztiekin.\nMaiatzaren 7tik 16ra ospatuko da FANT jaialdiaren 27. edizioa.\nGernika-Lumoko Zine-klubak Lizeo antzokia omendu du.\nLau film proiektatuko dira aste honetan Ermua Antzokian.


The Jayhawks ere ariko dira BBK Music Legends Festival\nHemen zaude -> Berriak / The Jayhawks Ere Ariko Dira Bbk Music Legends Festivalen\nThe Jayhawks ere ariko dira BBK Music Legends Festivalen\nBanda estatubatuarra da 2020ko ekainaren 5 eta 6an Sondikako Ola BBK Aretoan egingo duten festibalerako konfirmazio berria, honezkero iragarrita zeuden Supertramp’s Roger Hodgson eta Joanna Connor-ekin batera.\n2020ko BBK Music Legends Festival-eko kartela mamitzen ari da. Ekainaren 5-6 egunetan, Sondikako Ola BBK Aretoan antolatuko duten jaialdia tantaka-tantaka ari da izen berriak ezagutarazten. Aurtengo kartelburu Supertramp’s Roger Hodgson izango da, eta Joanna Connor ere baieztatuta zegoen jada.\nOrain, izen berri bat gehitu dute zerrendara: The Jayhawks. Estatu Batuetako musika herrikoia egiten duen banda onena da askoren iritziz. Munduko talde ezezagun onena dela esaten dute askok.\nGene Clark, Neil Young edota Gram Parsons-en ubera jarraituz, sentsibilitate handiko melodia eta hitzak konposatzen dituzte, eta armonia bokalak dituzte bereizgarri. Ahotsa, gitarra elektrikoa, baxua, bateria eta teklatua ez ezik, biolina eta mandolina ere integratzen dute euren musikan.\nBBK Music Lengends Festivalek, aurreneko 400 sarrerak agortuta, ‘Sarrera + Legend’s Pack’ promozioa jarri du martxan, 85 euroren truke, urtarrilaren 6ra arte.


COVID-19 BIRUSA, LEITZAN - Leitzako udala\nPosted on 4 Ira 2020\nCOVID-19 kasuen gorakada kezkagarriaren ondorioz eta honek biztanlerian izan duen hedapen anitza ikusita, datorren larunbatean eta igandean behaketa orokor bat egingo da Leitzan, 15 urtetik gorako biztanle guztiei PCR probak eginez, gutxi gorabehera 2.500 laguni. Izan ere, positibo asko erregistratu dira, eta horiek adin eta ezaugarri askotako pertsonen artean gertatu dira. Aipatutako behaketa orokorraz gain, Nafarroako Gobernuak Leitzarako neurri zehatzak ezartzea erabaki du, honekin batera doan Foru Aginduaren bidez.\nEgoera ikusita, eskura ditugun giza baliabide eta baliabide material guztiak jarri ditugu Nafarroako Gobernuaren esku, elkarrekin egoera hau ahalik eta azkarren konpondu ahal izateko.\nCOVID-19ak eragindako pandemia martxoan hasi zenetik, Leitzako herritarrok eta ordezkariok arduraz eta elkartasunez jokatu dugu. Honela, itxialdian hasita, ekimen ugari jarri da martxan: Herritarren Laguntza Sarea, Baserritik Etxera ekimena, baserrietako produktuak etxeetara eramateko, suhiltzaile boluntarioek hainbat laguntza eman dituzte eta desinfekzio lanetan aritu dira, irratsaio libreak, bideoak, eta abar.\nItxialditik kanpo ere, ardura nagusi izan da orokorrean gure herrian. Honela, udan zehar ere, gustuko ez diren hainbat erabaki hartu behar izan zituen Udalak, hala nola, San Juan bezperako jaia eta herriko jaiak bertan behera uztea eta udako igerilekua ez irekitzea. Horretaz gain, parke eta kaleetako desinfekzioekin jarraitu dugu, zerbitzu publikoetan langileentzat eta herritarrentzat neurri zorrotzak jarraitu ditugu, eta Udalaren komunikazio kanaletatik herritarrak momentu oro informatzen aritu gara, egon diren aldaketak nahiz Osasun Etxeko oharrak eta irizpideak zabalduz.\nGuzti hori horrela izanda ere, koronabirusak Leitza gogor jo du azken asteotan. Kasuak ugaritzen hasi zirenetik, Udalak Nafarroako Gobernuko osasun agintariekin eta herriko Osasun Etxeko profesionalekin harreman estua izan du, egoeraren jarraipena eginez.\nHonela, Leitzako Udalak ere zenbait neurri hartu ditu jada, honakoak besteak beste: kiroldegian taldeko kirolak ez dira eskainiko; hamabostaldi honetarako antolatuak zeuden ekitaldiak bertan behera utzi ditu; parkeetan, plazan eta eremu publikoetan 18 pertsonako gehienezko edukierak ezarri ditu; eta udaletxeko zerbitzu guztietan zerbitzu presentziala mantentzen bada ere, aurretik eskatutako hitzordu bidez eskainiko da soilik.\nBukatzeko, eta nahiz eta hasieratik arduraz eta neurri zehatz eta zorrotzez jokatu dugun, ez dugu ahaztu behar pandemia ez dela oraindik amaitu, eta bizitzen ari garen momentu konplikatu hau horren erakusle dela. Beraz, aipatutako neurri guztiez gain, Leitzako herritarrei deia egiten diegu arduraz jokatzen jarraitzeko eta osasun agintariek ezartzen dituzten neurriak zorrotz betetzeko.\nErran.eus tokiko hedabideko artikulua\nOHARRA: atxikitako irudietan bilduta dituzue, egun hauetan zehar, Leitzako Udalak informazioa eskuratu ahala, herritarrei helarazi dizkien zenbait jakinarazpen eta mezu, besteak beste.\nArgibideak PCR proben inguruan\nlarunbatean ere deitzeko aukera\nPCR proba egiterako kontuan izatekoak\nKiroldegia astebururako prest\nITZAIRE Udal Haur Eskolan MATRIKULAZIO GARAIA 17 maiatza, 2022\nEnergia Berriztagarrien Komunitate berria Leitzan 10 maiatza, 2022\nHerri Aretoaren eraginkortasun energetikorako DIRULAGUNTZA 1 martxoa, 2022\n2022/23 AURREMATRIKULAK Itzaire Udal Haur Eskolan 26 otsaila, 2022\nHerri lurren aprobetxamenduen ordenantza berria eta auzolanen gorakada 13 otsaila, 2022\nUncategorized @eu (23)


Itsaso zikin baten testigu. Deia, Noticias de Bizkaia\negilea: Martin Bidaur\nargitaletxea: Susa, 2017\nHasier Rekondo - 2017(e)ko azaroaren 26a, igandea - 17:41etan eguneratua\nIradokitze nostalgikoen lasterketa zoro horretan urteko poesia liburu onena gauzatu du;ez da gutxi azkena izan litekeen lehen liburu baterako\nPoeta gazte bati erantsi genizkiokeen topiko guztiak bete arren, Martin Bidaurren (Okzitaniako Tolosa, 1996) lehen poesia liburu hau oroimen onduaren arrakaletan itsasten da. Peru Iparragirre gisa, aurretiaz, Itu Bandarekin Lekore aldizkarian eman zituen argitara orain arte bere lanak. Guztia dastatu duen gazte baten bizipenen argazki eta ametsak bisitatzeko gonbitea da Itzulera. Cioranek zioen legez, sufrimendua da berez gizakiak profitatu dezakeen tresna bakarra nolabaiteko transzendentzia lortzeko, haren hi-tzetan, denboraren iragaitearen botere jasangaitzaren aurrean, “txotxongilo ez izateko” bide bakarra dugu sufrimendua bera. Bidaurrek anekdota-testigantza pertsonala postal poetiko lazgarriak eraiki-tzeko erabiliko du, eduki heldu ezinetan ondo baino hobeto moldatzen dela frogatuz. Bizitzan ez egotea ere, txotxongilo ez bihurtzeko beste trikimailu bat izan daitekeela aldarrikatuz. “Munduan egoteko / modurik errazena / ez egotea delako”.\nLiburua bost ataletan banandua izan arren (poetaren aipu batez ekingo zaio bakoitzari: Hautsitako souvenir bat, Itxaronaldia, Paris, Uharteak, Hutsuneak oinordetzan), atalok lo-tzen dituen hari-mehea nabarmendu daiteke argi: poetaren begirada lausotuari esker ehuntzen dena, begia gaztea baino gazteago izan arren, etorkizunak lekarkeena iragan zentzugabean itoko dela jakitun, itzulera testigantza ixteko atreben-tzia besterik ez baita.\nBatzuetan gauza guztien gainetik poeta izan nahi duenaren ajeak agertu arren, eta estetizismo hutsal batean erortzeko joera usaindu daitekeen arren halaber, poetak bizitza ez den bizipen errealetan eta irudi literarioetan hartuko du aterpe, adibidez, Miranderen aho mozkortia eta basatia dager, alkohola liburu osoan zehar isurtzen da, Raymonde poeman, esaterako: “esan didate aspaldi / zahartu zela eta / bakarrik zendu / historiak ahantzia”. Talentu gazteak etorkizuneko galera dekadenteak iragartzen ditu, sinesgarritasunik galdu gabe.\nIradokitze nostalgikoen lasterketa zoro horretan urteko poesia liburu onena gauzatu du, ez da gutxi azkena izan litekeen lehen liburu baterako, ajeak tarteko. Apika, lerrorik epatanteenak izan ez arren, izugarri onak iruditu zaizkit Uharteak ataleko zenbait poema, Donostia gris bat helmuga eta abiapuntu, irla guztiek iradokitzen duten iheserako bidexka itogarriak ardatz. “...ez esan hodeiak bigunak direla / eguzkiak ez duela erretzen / hiltzeko jaiotzen garela / bizitza bizitza ez den zerbait dela / nik zer dakit”.\nBizitza okagarriaren hordagoa onartuko du gizakiak: herio zen-tzugabearen aurkako dema histrionikoa lagun, ez dago aukerarik bizi-tza bizitza ez denean, aukera eza aukera bakar. Funtsean, poesiaren xedea ez da ororen eta ezeren gainean ezer jakitea, zoratu beharrean irudi lazgarri eta ederrak, edertasuna baita iragaitearen aurkako aukera bakarra.\nZalantzarik gabe, Martin Bidaur geratzeko heldu da euskal literaturara, ederto baitaki durunda egiten geure baitan, lirismo dekadente eta jaso baten jabe. Herioren esperoan, ez da gutxi.


Zortziko handia Archives - Page 71 of 84 - Bertsolari\n100 gramo sormen\n100 gramo sormen 100 gramo sormen\nAhoz-aho Zertarako balio du ahozko hitzak, haizeak eramaten badu? Zertarako, zin egiteak, paperean sinatu arte ofizial izango ez bada? Dena idatziz aurkeztu behar den garaiotan, zer balio du kontakizun batek? Zertarako balio du ahozkoak, email eta whatsappez komunikatzen den gizartean? Ahozkoa galdu egiten omen, idatzizkoak iraun. Zer egin dezake ahozko transmisioak idatziz iraunarazten badira baliozko


Filosofia azterketa | Filosofía y ética | Xuletas, chuletas para exámenes, apuntes y trabajos\nEscrito el 25 de Febrero de 2010 en vasco con un tamaño de 6,37 KB\nGizakia izaki kontzientziaduna\nGizakia Kontzientziaz hornitutako izakia dugu. Kontzientzia? Errealitatea eta bere burua ezagutzeko gizakiak duen almena edo gaitasuna. Bi kontzientzia mota: zuzena eta islatua. Kontzientzia zuzenaren bitartez gauzen existentzia suma dezakegu. Animaliak bizi direla kontziente dira.\nBaina gizakiak badu beste kontzientzia mota bat, hau da, gure sumaketez kontzientea izate, gizakiak zerbaitez ohartzen dela jabe izatea, konturatzea. Horri kontzientzia islatua deritzo. Bere buruaren egoera aztertzeko gaitasuna du gizakia.\nGizakia, animalia arrazoiduna\nAristotelesek giza izakia animalia arrazoiduna zela zioen.\nUlermena edo adimena gauzak atzemateko, kontzeptuak eratzeko eta harremanak ezartzeko.\nEpaitzeko gaitasuna zuzena akatsetik eta logikoa ilogikotik bereizteko gaitasuna.\nIndukzioa datu konkretuetatik baieztapen orokorra ateratzeko gaitasuna\nIkasketa soziala balio eta arau sozialak eskuratzeko almena.\n-Animalia-adimena eta giza adimena\nAdimenaz ingurumena aldatzeko almena edo bizi-beharrak asetzeko, tresna bat erabiltzeko almena ulertzen badugu, esan behar dugu, zenbait animalia adimenaz hornituta daudela. Animalia-adimena nahiz eta mugatua izan. Egoera jakin batzuetan animaliak pentsatzeko gai direla, beste batzuek objektuak tresna bezala erabiltzen dituzte.\nAdimenaz gauzak antzemateko edo zeinuak sinbolo bihurtzeko, edo ideia unibertsalak eratzeko almena bezala ulertzen badugu, gizakia bakarrik dago hornituta.\nGiza adimena kualitatiboki eta esentzialki desberdina da.\nAnimalien erantzuna testuinguru jakin batera mugatuta dago; gizakiarena, ordea, baliagarria da antzeko edozein egoeratan.\nGizakia, izaki askea\nGizakia adimenez hornituta dagoelako, askea da. Gizakiak posibilitateez, betebeharrez eta eskubideez, ekintzen ondorioez pentsatu behar du, librea delako.\nAnimalien Mundua itxia da, ez dute erabakirik hartu behar, belaunaldiz belaunaldi modu berean jokatzen dute. Gizakiaren Mundua mundu irekia da, aukera egitean ez du kapritxoz jokatzen, arrazoi, motibo batzuei jarraituz jokatzen du. Gizakiak erabakitzera behartuta aurrez finkatuta. Adimenean sortu behar ditu, eta, ondoren, errealitatean gauzatu.\nGizakia bukatu gabeko izakia da. Beti gehiagoren egarria du. San Agustinek gizakia gauza berriak desiratzen dituen animalia dela, Nietzschek gizakia promesak egin ditzakeen animalia bakarra dela.\nGizakia, izaki gizartekoia\nAnimalien kumeak eta gizakiarenak hartu eta aurrez aurre jartzen baditugu, haurrek ezingo luketela bizirik iraun euren hurkoek gau eta egun zainduko ez balituzte. Aita-amek askoz denbora luzeagoan zaindu behar dituzte besteen ganako mendetasuna ez dagokio soilik Alberdi biologikoari. Gizabanakoaren nortasuna bera eratzen duen gaitasun gehienak besteen arteko bizitzari zor zaizkio. Gizartean bizitzeak erakutsiko dio pertsona izaten.\nGizakiek berezko duten jendarteko jarrera horri gizartekoitasuna deritzote, gizakiek taldearen iraupena segurtatzen dute, eta arazo guztiei konponbidea ematen diete. Taldeen erasoen kontrako babesa talde lanari esker eskuratzen dira.\nGizakia, izaki kulturala\nKultura ez da genetikoko heredatzen ikaskuntza sozialaren bidez ondorengo belaunaldiei eskaintzen zaiena. Mosterinen oinarrituz, ikerlari batzuek uste dute animalien kulturaz hitz egin daitekeela, zenbait animalia hainbat portaera sozialki ikasten baitituzte.\n-Animaliek seinaleekin izaten dituzte harremanak\nSeinalea: estimulu bat agertu bezain laster, prozesu baten hasiera eta bakarrean sorrarazten duena. Seinale baten portaera bat hasten da. Seinalearen eta portaeraren arteko lotura genetikoki programatuta dago. Norbanakoek ez dituzte seinaleak ikasten, beren naturari dagozkionak, kulturalak.\n-Gizakia, izaki sinboloduna\nIkasitakoa belaunaldiei eskaintzeko bidea gizakiok bakarrik erabili ahal dugulako: gizakiok bakarrik erabiltzen ditugu sinboloak.\nSinboloa beste zerbaiten ordezko gisa balio duen edozer gauza da. Hitzak eta zenbaki simboloak dira. Komunikazio sinbolikoaren bidez irakaspen zehatzak truka ditzakete, aurkikuntzak partekatu edo eragiketak landuak antolatu.\nHizkuntza du gizakiak bere sinbolo multzorik garrantzitsuena. Hizkuntza ikasteak gaitasuntzat hartzen da. Hizkuntzari esker kulturako ideiak, balioak eta arauak jasotzen ditugu. Hizkuntza gauzatzeko behar den malgutasuna eta zehaztasuna dituen bakarra gizakiek uler ditzaketen gauzarik konplexuenak ulertarazteko balio dezakeen modu bakarra. Hizkuntzarik gabe, giza pentsamendurik gehiena ez litzateke posible izango. Hizkuntzari esker ikasten dute haurrek beren gizarteak Nola ulertzen duen mundua, iragana eta etorkizuna.\nGizakien eta beste animalien arteko alderik, animalia bizitza senean oinarritzen da eta ikasketan baino gehiago. Gizakiek kultura sortu beharra dute bizirik iraun nahi badute. Kulturak ordezkatu du sena.\nHizkuntza funtsezkoa d gizartea antolatzeko, beste edozein sinboloren gainetik dago, kultura sortzeko eta zabaltzeko erabiltzen da.\nTransformismoa: inguruneari esker gertatzen diren aldakuntzak. Ez dira heredagarriak beraz ez dute eraginik eboluzioan.\nMutazionismoa: izaki bizidunen geneetan gertatzen eta heredatzen diren aldakuntzak dira. ondorioz espezieetan aldakuntzak eragiten dituzte.\nHominizazioa: gizaki eta primate antropomorfoen artean dauden desberdintasun biologikoak eragin zituen prozesua da.\nGizatiartzea edo humanizazioa: komunikatzeko eta elkartzeko prozesua.\nFixismoa: azaltzen zuen bizitzaren aniztasuna. Ikuspegi erlijiosoarekin bat etorrita, fixismoaren arabera espezie guztiak independenteak dira, eta sortu zirenetik beren horretan iraun dute, inolako aldaketa barik.\nEboluzioaren teoria: gaur egun bizi diren organismo guztiak sinpleagoak ziren beste batzuetatik datozela uste da, belaunaldiz belaunaldi aldaketa ordenatuak eta mailakatuak pilatzearen eta transmititzearen ondorioz.\nfilosofiako azterketak selektibitateko azterketa ebatziak filosofia filosofia azterketa selektibitatea gizakia animalia arrazoiduna filosofia eboluzioaren teoriak hominizazioa eta humanizazioa izaki kulturala bizi beharrak gizakia gizartekoitasuna filosofia gizakia izaki askea HIZKUNTZAREN FILOSOFIA AZTERKETA nietzscheren selektibitate azterketa filosofia selektibitatea platon kontzientzia zuzena fixismoa hominizazioa fixismoa filosofia seinalea filosofia filosofiako selektibitateko azterketa gizakia izaki gizartekoia hautaprobak filosofia ebatzia selektibitatea filosofia azterketak selektibitateko azterketa filosofia descartes gizakia askea da filosofia selektibitatea selektibitateko azterketa filosofia selektibitatea filosofia kontzientzia islatua gizakia izaki kulturala


(Kontratazio Batzorde Nagusia)\nLEHIAKETA PUBLIKOA. Iragarpena, alkoholak dakartzan arazoez gazteria sensibilizatzeko komunikazio-estrategia bat eratzeko publizitate-agentzia baten kontratazioa esleitzeari buruzkoa. (KBN 252/92 Esp.).\nBerrogeitabederatzi milioi, zortziehun eta berrogeitamar mila (49.850.000) pezetakoa izango da kontratuaren aurrekontua.\nBurutzeko epea: Administrazioak lanei hasera emateko agindua eman dezan egunetik hasi eta 1992ko abenduaren 31ra artekoa.\nUrritik abendura garatuko da gehienbat kanpaina.\nSailkapena: III Taldea, 3 Azpitaldea, d Kategoria.\nEskaintzak aurkezteko epea eta lekua: Administrazio Klausula Partikularren Pleguko eraskinean eskaintzen den ereduaren arabera bete behar diren eskaintza ekonomikoak, eskutan aurkeztu beharko dira edo EKAko 100. atalean finkatzen den erara, 1992ko uztailaren 24eko 10:00 orenak baino lehen, Ondare eta Kontratazio Zuzendaritzan.\nEskaintzen agertarazketa publikoa, Ondare eta Kontratazio Zuzendaritzaren Bilera Gelan egingo da, 1992ko abuztuaren 4eko 12:30 orenetan.\nEKAko 100. atalean ezartzen den erako eskaintzaren bat eskuratzea gertatuz gero, 1992ko abuztuaren 4eko 12:30 orenetan egingo da agertarazketa.\nPresatasunezkotzat deklaratzea: Presaz izapidetu beharrekotzat deklaratu da espediente hau Kontratazio Organuaren 1992ko ekainaren 4eko Erabakiz.\nVitoria-Gasteiz, 1992ko uztailak 6.\nOndare eta Kontratazio Zuzendaria,\nJOSE MIGUEL GARCIA GOMEZ.


urruti: Kataluniako Bide-orria 2015eko Sant Jordi egunera\nAipatu dizuet behin edo behin: ez naiz behin ere egon Katalunian Diada Nazionalean, baina katalan adiskideekin ospatu dut azken urteotan. Belgraden 2011n, esaterako. 2012an, Korean. Iaz, Islandian animatu gintuzten lagunek gure giza-katetxoa egitera.\nEuskal eta katalan PENeko lagunak batu ginen Belgradeko hartan. Josep Maria Terricabras irakasle eta ERCren Europako hautagaiak azken hilabeteetako mugimenduak aipatu zizkigun, zenbat hitzaldi egin zituen Girona aldean eta Kataluniako beste hainbat lekutan, eta esan zigun hurrengo urtean aurkeztuko zutela egitasmo osatua. BERRIAn munduko begirada hauekin hasi berria nintzen, baina laster usaindu nuen Terri-k iragarritakoa 2012ko martxo hartan, ANC Kataluniako Biltzar Nazionala aurkeztu zuenean. Distantziak eragotzi egiten zigun kontatzen zigun haren dimentsioa baloratzea: eremu intelektualean egindako urratsak ote ziren, mugimendu independentistak indarrak biltzeko ekimena ala zer. Eta «ala zer» erraldoia zen, inondik ere. Hasierako sekretu haietatik gaur artekoa ezaguna da: milaka hitzaldi, agerraldi eta kolore guztietako ekimen, manifestazio erraldoia eta giza-kate sinestezina, eta Katalunia independentziara zuzen eta abiada bizian jartzea. Urte biko balantzea da hori. Badakigu hori guztia ez datorrela hutsetik, Auzitegi Konstituzionalaren sententzian hasi eta udalerrietako galdeketetara, egungo egoera azaltzeko baldintzatzaile asko daudela.\nAitortu behar dut plangintza haren seriotasunak eta epe zorrotzek —sei hileko tarteetan eginda, 2012ko martxoaren 11n abiarazi, urte erdira Diada eta hortik aurrera— eskemak apurtzen zituztela, helburua argi markatuta zeukalako: Kataluniako estatuaren aldarrikapena 2014 honetako Diada egunerako. Ez da zehazki horrela izango, baina ezin uka 24 hilotan oso zehatz joan direla gainditzen markatu zituzten mugarriak. Beraz, plangintza doituz joan dira, baina era berean protagonismoa irabazten, eta katalan politikako akuilu transbertsal indartsuena bihurtu da ANC.\nHala, data egokitu dute: 2015eko apirilaren 23a. Nekez data ederragorik. Esan dut Diadan ez naizela egon Katalunian, baina Sant Jordi egunez bai, bizpahiru aldiz, eta berez ederra bada, zer esan literaturazaleontzat, inbidia magiko bat pizten du liburu-egunak Bartzelonan. Ordurako joana izango da 2014 hau, jakingo dugu zer erabaki duten eskoziarrek, eta atzean geldituko da azaroaren 9a, Espainiako debekuarekin eta horri aurre egiteko erabilitako hautuarekin, izan hauteskundeak zein beste edozein. Egiaren ordua iristen den horretan beraz, «unplug» unean, zilbor-hestea mozteko orena iristean, eskuak zikintzea dator, norbaitek atera behar du entxufea.\nANCk ez du bazter utzi gaia; politagoa da, noski, indarrak biltzea, musika-emanaldiak, manifestazioak zein giza-kate erraldoiak antolatu eta kudeatzea, baina helburuaren perspektiba galdu barik: estatua sortzeak sezesioa gauzatzea dakar halabeharrez. Asko dira independentzia-aldarrikapena egin dutenak, Palestinan hasi eta han-hemengo protesta talde zein indigena-erakundeetara. Baina begi bistakoa da inork ez duela zinez gauzatu. Besteak beste, egiaz independente izateko, hori egiaztatu egin behar delako, hau da, lurralde hori ez dela gehiago lehengo Estatuaren «dependente». «Full de ruta» edo Bide-orriak hamasei orrialdetan jaso ditu independentziarako lau bideak: galdeketa adostua, adostu gabea, hauteskunde plebiszitarioak edo, autonomia ere kenduz gero, udal-ordezkarien biltzarra. Unea iritsita, lurraldearen kontrola herritarrek hartzea aurreikusten du, segurtasunetik hasi eta muga eta portuetara, eta datozen asteetan hasiko den lanaren bidez, argi erakustea munduari lurralde burujabea dela. Besteak beste, herritar gehienek zergak Katalunian utziko dituztelako. Krimearekiko konparazioak eskatu dituztenak, ez bilatu gaurko galdeketan, katalanek hori baldintza demokratikoetan egin gura dute eta: bilatu lurraldea kontrolpean eta ordura arteko Estatutik bereizita izateak —nahiz eta inbasio baten bidez izan Errusian— dauzkan ondorioak.\nHautsak harrotu ditu Espainian ANCren egitasmoak. Errepresio-eskari gogorrak ohi bezala egunkari ultretan hasi dira, eta zirimiria bezala Gobernuraino iritsiko delakoan nago. Geroz eta serioago joan, prozesua edo Gobernua kolpatu baino lehen, ANC bera jarriko dute jomugan. Euskal Herrian balitz, egon ziur, aspaldi legoke Auzitegi Nazionaleko epaileren batek debekatua. Eta buruzagiak espetxean. Katalunia hain hurbil, eta Estatu beraren menpe egotea, euskaldunok sekula eskertu ezingo dugun zortea da.\nPosted by Urtzi UV at 01:42\nLabels: ANC, Errusia, independentzia, katalunia, Krimea, PEN, sezesioa


Aurrekontu Partizipatiboak - 2021 - Erandio Irekia\nAzken hilabeteotan jasan dugun pandemiak udal-aurrekontuei eragin die; jarduera sozialak eta ekonomikoak konfinatzeak eta moteltzeak eragin negatiboa izan du udal-diru-sarreretan, bi alderditan: alde batetik, COVID-19 delakoaren kutsadurari aurrea hartzeko eta ahal den neurrian arintzeko, Udalak gutxi gorabehera 4 milioi euro murriztu behar izan ditu aurreikusita ez zeuden baliabideak erabiltzeko; bestetik, 2020ko aurrekontuan, gutxi gorabehera.\nEgoera horren aurrean, Udalak garrantzitsutzat jotzen du bere aurrekontua gauzatzeko lehentasunak zehaztea; alde horretatik, lehentasun horiek zehazten lagunduko diguten herritarren ekarpenak jaso nahi ditugu. Horretarako, prozesu horien bidez zuen iradokizunak eta ekarpenak guri helaraztea proposatzen dizuegu.\nHasiera: Irailaren 3a\nAmaiera: Irailaren 27a\nHerritarren Partaidetzako prozesu hau erandioztarrei bakarrik zuzenduta dago; horregatik, parte-hartzaileek baldintza hauek bete beharko dituzte:\nErandioko Udalerrian erroldaturik\n16 urte baino gehiago izan 2020an\nIradokizunak egin ahal izateko, bi modu proposatzen dizkizugu; ordenagailu, tableta edo telefono baten bidez, online inprimakira sar zaitezke. Paperezko inprimakia aukeratu nahi baduzu, deskarga daitekeen PDF bat emango dizugu.\nOnline (azpian daukazun formularioa erabiliz)\nPaperezko formulario baten bitartez (horretarako PDF bat daukazue eskuragai)\nNon utzi zure formularioa\nPaperezko formularioa betetzeko asmoa baldin baduzu, emateko 2 aureka dauzkazu:\n1. Udalak sorturiko guneak\nLeku ezberdinak izango dira zure iradokizunak eman ahal izateko\nHAZ: bai Altzagan bai eta Astrabuduko bulegoan ere ohiko ordutegian\nUdal liburutegiak: ohiko ordutegian\nBuzoiak: urtero bezala, buzoi urdinak kokatuko dira udalerriko hiru auzo nagusietan honako egunetan:\nUrtero bezala, buzoi urdinak kokatuko dira udalerriko hiru auzo nagusietan honako egunetan:\nAltzaga: Irailaren 7tik – 13ra arte\nAstrabudua: Irailaren 14tik – 20ra arte\nErandiogoikoa: Irailaren 21etik – 27ra arte\nBehealdean duzun botoiaren bidez, pdf betegarri bat deskargatu ahal izango duzu. Pdf hori inprimatu eta dagokion postontzian sartu ahal izango duzu.


Darwinek bai jakin - - Tolosaldeko ataria\nAne Amundarain 2021-02-22 09:58\nUrtebete pasa da Zaldibarko hondamendia gertatu zenetik. Eta ia urtebete COVID-19a dela eta konfinamendu orokorra ezarri zenetik. A ze urtea! Behintzat, COVID-19aren izurria gelditu dezaketen txertoak badauzkagula dirudi, txertaketa motel xamarra izaten ari bada ere. Gainera, azken asteetan birusaren aldaera kutsakorragoen inguruan kezka sortu da, behin tunelaren bukaeran argia ikusten hasita geundenean…\nNola eta, behin txertoak garatu ditugunean, koronabirusari mutatzea okurritu zaio! Izan ere, irakurle maiteok, birusek ere Darwinen eboluzioaren arauak betetzen dituzte, ikusten ari garena hautespen naturala besterik ez baita. Honen arabera, ekosistema batean indartsuenak edo hazteko abantailaren bat dutenak dira iraun eta ugaltzen direnak, desabantailan dauden espezieen kalterako. Abantaila hauek geneetan gertatzen diren mutazioetan dute jatorria. Mutazio kontzeptuak gehienontzat adiera negatiboa badu ere, berez, mutazioak geneetan ematen diren aldaketa aleatorioak dira, geneak kopiatzean egiten diren akatsen ondorioz sortuak. Hauetako batzuk kaltegarriak izango dira, beste batzuk ez dute eraginik izango, eta beste batzuek espeziearentzat abantailak suposatu ditzakete. Eta hauxe da COVID-19arekin gertatzen ari dena.\nBirus bat bagina, gure helburua ahalik eta gehien ugaltzea litzateke. Pentsa, birusek ugaldu besterik ezin dute egin, horretarako ostalariaren zelulen makinaria erabiliz. Ondoren, sortutako milioika birus kopiak zelulatik aterako dira zelula hori hondatuz eta zelula berriak kutsatuz. Beraz, birus arrakastatsu bat oso kutsakorra izango da, ahalik eta gehien ugaltzeko. Aldi berean, ez da oso hilkorra izango, izan ere, Ebolaren kasuan bezala, ostalaria larriki gaixotu eta hiltzen bada birusari ez dio pertsona batetik bestera kutsatzeko aukerarik emango. No party, beraz. Gauzak honela, COVID-19a birus oso arrakastatsua da. Gainera, testuinguru pandemikoan momenturo munduan birusaren bilioika eta bilioika kopia egiten direnez, prozesuaren akats kopurua ere adierazgarria da. Honela, Erresuma Batuan edo Brasilen gertatu den bezala, mutazio hauetakoren batek birusari giza zelulak errazago kutsatzea ahalbidetzen badio, birus aldaera horrek abantaila izango du jatorrizko birusaren aldean. Eta gehiago hedatuko da jatorrizko COVID-19a baino arrakastatsuagoa delako.\nMutazio hauetakoren batek birusari giza zelulak errazago kutsatzea ahalbidetzen badio, birus aldaera horrek abantaila izango du\nIkusteko dago COVID-19aren aldaera berri hauek zein eragin duten: kutsakorragoak diren, gaixotasun larriagoa eragiten duten, garatu diren txertoak eraginkorrak diren… Aldaera hauek detektatu eta infekzio guztietatik aldaera bakoitzak eragindako proportzioa ezagutzeko birusaren genoma irakurri behar da, horretarako birusaren genoma sekuentziatuz. Tamalez, sekuentziazioa ez da merkea, ez diruz ezta denboraz ere. Baina, gero eta birus gehiago sekuentziatu, informazio gehiago izango dugu aldaera berri hauen inguruan, aurreko galderak erantzun eta COVID-19aren aurkako estrategia eraginkorragoak garatzea ahalbidetuz.\nBukatzeko, hausnarketa pertsonal bat. Kuadrillakoak nekatu xamar egongo zarete jada… Nago COVID-19ak gure zeluletan egiten duen sarraskia gizakiok lur planetan eragin dugun larrialdi klimatikoaren paretsua dela. Bi kasuetan, behar duguna hartzen baitugu ondorioei begiratu gabe. Eboluzioak COVID-19a eraginkorragoa bihurtu badu ere, espero dezagun gizakion kasuan kutsatzaile eraginkorragoak ez hautatzea, planetaren hobe-beharrez.


Talibana – ZERESANA\nKomunikatu berri bat jaso dogu erredakzioan. Ez ei dao gustora korrikako kantiagaz\nHainbeste denbora pasa da azkanengo zeresanagaz kontaktuan ipini nintzanetik, WIFI konexioa ez dabil oso ondo desertuko bunkerretan aspaldijon; hori bai, telefonicako faktura DANAK heltzen dira (bueno, nahi badozue euskaltelR esangot, nazionalago geratzeko).\nGu geurera, hainbeste denboran, gure herri honetan pilo bat gauza gertatu dira, baina batez be, eta eduki daben garrantziagatik, bi azpimarratu nahi doraz: Korrika eta Bilduko zerrenden epaia itxaroteko antolatu zan eserialdia.\nMusikien kontura berba egiteko aprobetxatuko dot aukera ongotan (be); eserialdijagaz hasiko naz. Oso hunkigarrija eta ondo antolatutakua irudittu jaten, Bilduren kanpaina hasteko indar eta konpromiso erakustaldi bikaina, portada guztietan lekua eitteko batasun eta indar mezu bategaz (tribunalen “tranpa” edo “iruzurra” azpimarratu nahi eben mezuak erabili ebezenen asmuen kontra); oso ondo. Ganera, ekitaldi eta animazio ezberdina eskaini zan, itxaronaldija eta girua arintzeko.\nAnimazioa anitza izan zan, baina azpimarratu nahiko neuke, bertan parte hartu eben rapero edo hip-hoperoak. Oso ondo dago euskeria minoritarijua dan esparruetan, dagon presentzi urria azpimarratzia, baina uste dot pasaten gaozela.\nGaztEHerria Durangon, bazkaltzeko orduan, raperuak; Lekittoko txosnetan be, pasa dan urtian, edo on dala bi, raperuak, Marasmako kantia, raperuak…\nEz dot raperuen kontra gorrotoz betetako kanpaina difamatorio bat hasi nahi, ez da hori nire asmua; eta gitxiago neu be gero eta gehiago, KANTA SOLTEKA bada be, mundu hori ezagutzen hasi nazenian. Baina apunte pare bat daukaraz: Euskal munduan benetan musika hori kontsumiduten dabenak, eta gustoko daukenak, zemat dira? Ondo dago gauza ezberdinak zabaltzia (Fermin Muguruzak hasiniko bidia jarraitzia), baina sektore musikal hori larregi gainordezkatuta dagola uste dot.\nBeste puntu bat izango zan, euskeraz rapeaten daben gitxiengo horren mailia zein dan eztabaidatzen hastia, ze, onartu daigun, euskeraz dan guztia ez da zerutik bajatutako miraria, eta GEHIENETAN, rapero horrek nahiko maila baxua erakusten dabe, ez kasu guztietan.\nEz larritu, hau normala da. 4 rapero badagoz euskeraz abesten, ez da erreza punta puntako talderik egotia; talde on gehiago egongo dira beti hizkuntza handiagoetan abesten daben hizkuntzetan, alde batetik, merkatua zabalago eta indartsuago dalako; ganera, gaur egun globalizazioak eremu geografikuak apurtu ditxu musika kontsumuan, eta hori mesedegarria da hizkuntza handietan abesten daben taldeentzako, ze nahiz eta inguruan inork ez entzun, nunun eurak ekoiztutakua entzuteko aukerak biderkatu eitten diraz. Eta, beste alde batetik, eskaintza handiago izatean, kalitate gehiagoko talde edo indibiduoak topatzea errazago dalako.\nHonegaz, ez nago esaten euskerazko rapari atiak zarratu bir jakozenik, ez! Baina, alde batera itxi barik, behintzat eskarija hobetu arte, prisa barik, hainbeste presentzi emotia gehiegizkua dala iruditzen jat; batez be HAINBESTE estilo musikal baztertuak dirazenian euskal munduan.\nBeste alde batetik; KORRIKA. Euskal munduen erakusle eta bilgune nagusia izan daitekeena, eta ze kanta aukeratu dau aurtengo korrika animateko? GOSE. Puf! Gose ulertzen edo konpartitzen ez doten talde bat da (ahalik eta finen esateko). Ez dot tragaten, ezin dot. Aupa Etxebeste pelikulia urten zanian hasi zan ezaguna eitten taldia, eta hortik hasita inoiz gusta ez jaten talde bat izan da (Mendixan ikusi nebazan zuzenian urte horretan; hau izan zan nire lehenengo kontaktu zuzena taldiagaz).\nBueno, ba nire gustokua izan barik, uste dot 3 edo 4 bidar ikusi dotezela zuzenian, eta danak Korrikako kantia aurkeztu baino lehenago, beraz presentzia lortu dabela ezin ukatu; eta udara begira, eta korrikako kantien aitzakiagaz, ba pentsa be eztot nahi ein zer izango dan hau.\nNi nahiku erretxina naz, eta behin neska bategaz Korriken kontura berbetan gaozela, GOSEn kontura pentsaten nebazanak bota neutzazan. Neskiak arrazoia emon eustan taldien konturako iritzijan, baina esaten eban, ondo egoala presentzia gehiago ematea, musika mota horretan euskeria sartu bir zalako. EZ NAGO ADOS! Presentzia emon bir jakela, bai…. baina korrikako kantia… horrek gauza handijak diraz gero edonori eskaintzeko… eta bueno, nire ustetan, ba emaitzia be holakua izan da (kantiena, ez korrikena).\nIa, dana ez da Ume Gaiztuak eta KortatuR; eta kontua ez da gitarra ESPAINOLA erabiltxen dabena abertzalia edo euskalduna ez dala esatia (lehenago eitten zan moduan), edo HERTZAINAK “euskal musika” ez danik esatia (EGIN egunkariak Fermin agertu arte egiten eban moduan http://www.youtube.com/watch?v=rHTpgzAFhl0 ). Hori baino integratzailiago izan behar gara, baina, muga batzukin.\nIrekiago izan behar gara, eta batez be euskera minoritarijua dan estiloetara zabaltzeko ahalegin berezi bat egin behar dogu. Baina pasa barik, ez gara erakunde katoliko repelente bat, eta nahi edo ez, pentsaten doguna baino askoz be kontserbadoreago gara. Bueno, eta zer? Onartu egin bihar dogu gure izaera, gauza on eta txarrakin, eta holakuak izanda be, gozatzeko eskubidia daukagula konturatu bir gara, estankatuta geratu barik!, baina, zer garen ukatu barik.\nBestela, “gazte modernuak” imitatzeko, Fatimara bidia dinamizatzeko DJ sesion bat antolatzen daben, baina bataz beste 60 urte daukezenen autobus bidai bat emongo dogu eta.\nEgilea zeresanalekittoArgitaratze-data 2011/05/17 2011/05/17 Kategoriak Kategori gabea\n17 erantzun “Talibana” sarreran\nherrijak talibanen returna eskatzen dau, alarauka\nBa ni bat nator talibanen iritzijagaz. Nik uste dot musika euskalduna entzuten dogun guztijon artian, erdijari baino askoz gehijagori ez jakula Gose eta honen antzeko musikia etxen daben musika talderik gustaten.\nEta zeaitxik Korrikako kanta moduan eta beste hainbat antzeko ekimenen moduan ipini? Ba musika ezberdina dalez, Europa mailan ezaguna, hamen be ez jako nahi leporik emon ta horretxegaitxik aukeratzen doguz “okasiño” honetarako; musika mota horreri laguntzen dotzagula ta geure buruari lorak bota nahijan edo.\nBaina egija dana da gehijenguari ez jakola gustaten, ta hauxe da daona!\nFerminen laguna-k dio:\nados nago dinozun horregaz. “modernitis” deitxuko neutsan, papel albalagaz jantzi ta kaletik doianari “guaaau” esatia legez. gauza barri danak eztira goraipagarrijak, trasgresoria ixatetik kutria ixatera aldia dago.\nbihotz osos-k dio:\nEdarra eruan dozu egurra talibana…jejejeje…. pasaten da, talibankerietan hasten zarinian…. Baina ferminek dinon moduan…..\nFIGHT THE POWER!! musika estilo desberdinakin bada be!!\nNire kontura hitz egiten duten horiei:\nEz dut gaizki abesten. Ni izan nintzen EHra Rap-a, bomberrak, bizerak… ekarri zituena!! Errespetu piska bat mesedez!!! Fight the power!!\nEitb presozialista-k dio:\nEzaguna eitten jat… mmm\nInok ez dau aipatu, baina Hertzinaken kantia entzuozue osorik? irakurriozue letria?? (bertan bideuan dao)\nJoder! Ezagutzen neban, baina ez dot sekula holan ulertu…\nKonposizio eta “produkzio” merkia Gosek????Txabal/potxua, haiziak nundik emoten daben etzara enteraten. Nik diñotzut sinpletasun hori ooso pentsata daola, muy kurrau esaten dana.Estilo, esperimentazio barri bat. Ibilbide handiko jentia:Ines euskal herriko trikiti txapeldun izanda dao (aparte Ekon, Izar Revolution,…), ta bestiak grabaketa studio bat dauko (aparte Bad F-linen partaide) , Play backa?jjaja!trikitixa joteko ta abesteko eztau playbaken biharrik! Bestela ikusi kontzertu bat.\nMusikia, errez edo konplikaua, heldu ein bir da. Punki bateri 5 minituko punteuak ezebe ez dotzo esango. Heavy bateri Cock Sparreren himnuak ezebe ez dotze esango,…baina bijak, sinple naiz konplexu, jentiari zirrarak sortzen dotze.\nafgano laikua-k dio:\nmerkia da, programazinoia eurak eitxen dabelako, eta konposizinoia kopi-paste bidez. bestela ikusi kontzertu bat zeuk, eta batez be ENTZUN. nik 4 ikusi eta entzun doraz. koruak eta triki batzuk playbackian doiaz, eta drumm&bass eta beste mobida elektronikuak be bai (%70 inguru guztira).\nkontzertuak entzuteko dira, jakin barik berba ez eitxeko. haiziak zeuri emongo eutsun kontzertuan eta entzun ez.\nPD- guztiz errespetagarrija iruditzen jat hori musikia, eta kanta asko gusta be bai. elektronikua, bohemijua, trikitixa, metala… danetarik dauke, kantien arabera. baina diskuan 20 edo 30 pista badagoz martxan, ba zuzeniak kaka praketan. esne beltzak be ahalko leukie ein 2 edo 3n artian zeoze, baina duintxasuna dauke ta 8-9 doiaz kontzertutara joten.\ndanak daukoz alde bi. marinan GOSE ipiniko baleukie, regeto ultrasexistien ordez, aurrerapauso bat ixango zan. baina musika merkia ixaten segiduko eban konposizino eta produkzino aldetik, eta zuzenian kaken pare, estudijoko remixak zuzenian ezin dirazelako erreproduzidu bi pertsona eta ordenadore baten artian (%70 playbacka da).\non playbackak eitxiarren kobra eitxen da, ta gero lekittoko jaijetan sarijak desierto… ta ez nau balijo esatia mobida alternatibuena: playbackak eitxetik bixitxia zilegi balitz be, 80ko hamarkadako “ein zuk zeuk” filosofija etxian geratzen da, diskuan.\nRIP, Ume Gaiztuak edo Etsaiak hoalntxik hasi zirian, medijo eskasakin, eta formazino musikal justuagaz, danon modura, baina zuzenian kallua emoteeben beti, ez playbackak ein.\nEzin amaitxu Fermin Muguruzagaz sartu barik: rapero konsideratia kantaten eztakijelako ixango da ezta? 😉\nEztakitx ze planetatan bixi zarin, baina antza ez nire bardiñian.\nNik eztaitx nun ikusi dozun hainbeste rap talde joten eta kantak etxen, ze ni rap zalia nazen aldetik, beti egon ixan naz musika agenda guztijetan begira ta oso gitxitxan topa ixan dot rap kontzertu bat. Zeuk diñozu ganera, ez dala asko konsumiduten… ba ez, ba hori dala ta, ezin jako emon aukerarik kontzertuak etxeko ? ez dalako asko konsumiduten, ia ez da eon biar kontzerturik?\nPasaten gaozela? lau ekitalditxan raperuak agertziarren, pasaten gaoz? txo… bakixu noz hasi zan amen hip hopen kulturia hedatzen? ta hainbeste denporan ikusi be ez dira ein, itzalpian eon dira ta on derrepente aukerak eukitxen hasi dizenian, pasaten gaoz? hau be ulergaitza iruditzen jat. Hainbeste estilo musikal baztertuta daozela diñozu, ba gaur egun arte ta ondiñoko be, rapa naiku baztetuta dao. Ta nitzako behintzat, badaoz talde batzuk oso onak dirazenak, kalidade ona daukenak, beste gauza bat da sekula ez bazara ipini rap taldiak entzuten ta ez badakixu nundik eta zelan sortu zan ta horrek gauzak… jakin ezkero, beste modu batera ulertuko zenduan rapa.\nGanera, aztu ein jat esatia, amen konsumiduten dan dana, ez dala euskeraz. Eztaitx bakixu baña, estatu mailan oso famatuak dizen rapero asko etorri dira gurera kontzertuak joten ta esan bir da, jente pillo bat mobiduten dabela ta jente asko eoten dala horretan kontzertuetan.\nRAPa; asko balijo daben adibide batzuk (gazteleraz):\nBaselinienak min ein nau.\nIa, kontua da, ni taliban bat izanda be, kontziente nazela ezin dala rapa, edo danalako musika motia, gure agendatik errotik atara (promozinorik ez emotia, kontzerturik ez esakintzia… esfera publikotik kentzia). Talibnana bai, baina ez totalitarioa.\nHalan be, ezin ukatu gaur egun estilo musikal askotan hedatzen doiazen artista euskaldun askok (edo, esparru askotan, gehijenak) erakusten daben mailia oso eskasa danik. Hortik abiatuta uste dot larregizko errepresentaziñoia jasoten dabela, ez euren mailia edo eurak ekoiztutakua ona edo gure gustokua dalako, baizik eta lehenago izandako itxura “talibanegijagaz” (horreaitxik kitxarriena eta hertzainena) apurtzeko biharrizan traumatiko bat daukaulako.\nHorregaitik uste dot IJA geure gustuak ukatzera heldu garila, lehengo fantasmak izutzeko babes gisa hartutako jarrera katoliko, hippy, posmoderno, tolerante… (aukeratu nahi dozuna) horreaz ez goiazela inora. Gai izan bir gara eskasa danari eskasa dala esaten, ez estilo bat edo bestekua dalako, gustaten ez jakulako baino.\nZergaitik dira Alderdi Popularreko ultrenak Nafarrak, Erkidegokuak edo abizen euskaldunak daukezenak? Beti euskaldunak ez dirazela demostratzen ibili bir izana sentitu dabelako, babes mekanismo bat da. Gu irrazional batzuk izan gara, baina horrek ez dau nahi esan beste muturrera jo bir dogunik, hori be ez da eta jarrera arrazionalena.\nEz dakit azaldu banaz (eta hau ez da baselina).\nEz nao Talibanagaz bape ados. Estilo bat gusta al jatzu edo ez…baina hortik beste konnotazio batzuk emotia pixkat pentsakera baztertzaile eta atzerakoia dala usteot.\nZure artikulua patroi batek markaten dau: erozer esan eta gero “baina nik ez diñot…” baselinia bota…\nMusikia musikia da, estilo danak dauke sorreria nunbaiten baina baita mundu guztitik zabaltzeko gaitasuna bebai.\nGustako jaten jakitxia Gosen kontra zer daukazun. Niri ez jat ezebe gustaten baina etxen dabena guztiz errespetagarrija da.\nMusika elektronikoen kontura asko daukazula deskubriduteko ikusten dot. Gauza bat da, gaur egunean, estatu espainolean irudi konkretu bategaz lotzea… baina Europa mailan, musika elektronikoak (mota izugarri asko dagoz) mugimendu alternatiboetan bere tokia dauko. Da ez dakit… Eginek Hertzaina-ekin egin eban egiten ez zagozen….\nmusika elektronikoak sentzazino eta sentimendu asko adierazi lekeikez. Halan da be, artikulua betiko moduan bikaina, ironiz beteta, estilosua zara Talibaba!!\nAurrekoa Previous post: Bildu lekittarrok\nHurrengoa Next post: Itsasoruntz


Ibilgailu elektrikoentzako bateria eraginkorragoak eta ekonomikoagoak - SPRI\n14 Azaroa, 2016\nIbilgailu elektrikoentzako bateria eraginkorragoak eta ekonomikoagoak\nGaiker-IK4 euskal zentro teknologikoak ibilgailu elektrikoentzako karga-tokietara bideratutako iraupen handiagoa eta kostu txikiagoa izango duen berunezko bateria eraginkorrago baten garapenean dihardu\nLan ezberdinen artean, Gaiker-IK4k nanoegituratutako material aurreratuak txertatuko ditu\nGaiker-IK4 zentro teknologikoa, mugikortasun jasangarriren europar proiektu baten testuinguruan, hobetutako baterien garapenean parte hartzen ari da\nGaiker-IK4 euskal zentro teknologikoak, mugikortasun jasangarria bilatzen duen Europako ekimen baten testuinguruan, ibilgailu elektrikoentzako karga-tokietara bideratutako iraupen handiagoa eta kostu txikiagoa izango duen berunezko bateria eraginkorrago baten garapenean dihardu. Entitate bizkaitarraren helburu nagusia, egungo berunezko baterien karga-onespena, errendimendua eta iraupena hobetzea da.\nZentroak helarazitako ohar baten arabera, berunezko bateria geldikor berriak, geroz eta handiagoa den ibilgailu elektrikoaren eskaerari aurre eman diezaion nahi da, eta horretarako, elektrodoen formulazioan, karbonozko nanoegituratutako material aurreratuak txertatuko dira.\n2017ko martxoan bukatuko den hobetutako bateriaren ikerketako buru, bere fabrikazioaz arduratuko den Exide Technologies enpresa izango da. Proiektuan, Gaiker-IK4k karbonozko nanomaterial desberdinen karakterizazioan eta gehigarri mota eta kontzentrazio desberdinak erabilita, optimizatutako dispertsioen prestaketan dihardu.\nEuskal zentro teknologikoarekin batera, bateriaren garapenean, karbonozko nanoproduktuak fabrikatuko dituen eta automobilgintzako osagaien fabrikatzaile den Grupo Antolínek, eta, nanogehigarri berriak, berunezko baterien fabrikazioan erabil daitezkeen jakiteko ikerketa elektrokrimikoak egingo dituen Madrilgo Unibertsitate Autonomoak (UAM) parte hartuko dute.\nEginkizuna, teknologia desberdinen erabileran (TIC, nanoteknologia, bateriak, etab.) oinarritutako hiri-mugikortasun iraunkorragoa den eredu berri baten sorrera ikertzen duen Europako Spectra proiektuko sail bat da.\n2015. urte bukaeran hasitako eta 2019an bukatuko den ikerkuntza proiektua, Garapen Teknologiko Industrialerako Zentroaren (CDTI) Cien 2015 deialdiak finantzatu du, eta 9,9 milioi aurrekontua du.\nGaiker-IK4-ren aurkezpen bideoa\nSixthsense, denbora errealeko monitorizazioa larrialdietako langileen nekea neurtzeko\nMakinen automatizazio sistema berriak, ekoizpen eraginkortasuna areagotzeko